title: 2011/410/EÚ: Rozhodnutie Európskej centrálnej banky zo 7. júla 2011 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných portugalskou vládou (ECB/2011/10)

text:
               12.7.2011

               SK

               Úradný vestník Európskej únie

               L 182/31

         ROZHODNUTIE EURÓPSKEJ CENTRÁLNEJ BANKY
   zo 7. júla 2011
   o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných portugalskou vládou
   (ECB/2011/10)
   (2011/410/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 12.1 a článok 34.1 druhú zarážku v spojení s článkom 3.1 prvou zarážkou a článkom 18.2,
   keďže:

               (1)

               Podľa článku 18.1 štatútu ESCB Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2000/7 z 31. augusta 2000 o nástrojoch a postupoch menovej politiky Eurosystému (1) (ďalej len „všeobecná dokumentácia“).

               (2)

               Podľa oddielu 1.6 všeobecnej dokumentácie Rada guvernérov ECB môže nástroje, podmienky, kritériá a postupy na vykonávanie operácií menovej politiky Eurosystému kedykoľvek meniť. Podľa oddielu 6.3.1 všeobecnej dokumentácie si Eurosystém vyhradzuje právo určiť, či emisia, emitent, dlžník alebo ručiteľ spĺňa jeho požiadavky na vysoké štandardy na hodnotenie kreditného rizika na základe akýchkoľvek informácií, ktoré môže považovať za relevantné.

               (3)

               Súčasné výnimočné okolnosti na finančnom trhu spolu s fiškálnou pozíciou portugalskej vlády narušujú hodnotenie cenných papierov vydaných portugalskou vládou zo strany trhu, čo má negatívny vplyv na stabilitu finančného systému. Táto výnimočná situácia si vyžaduje rýchlu a dočasnú úpravu rámca menovej politiky Eurosystému.

               (4)

               Rada guvernérov hodnotila skutočnosť, že portugalská vláda schválila a implementuje program hospodárskych a finančných úprav, ktorý bol dohodnutý s Európskou komisiou, ECB a Medzinárodným menovým fondom a ktorý sa portugalská vláda zaviazala v plnom rozsahu implementovať. Rada guvernérov hodnotila aj vplyvy takéhoto programu na cenné papiere vydané portugalskou vládou z hľadiska riadenia kreditného rizika Eurosystému. Rada guvernérov považuje tento program za primeraný, takže obchodovateľné dlhové nástroje vydané alebo garantované portugalskou vládou si z hľadiska riadenia kreditného rizika zachovajú štandard kvality dostatočný na to, aby zostali akceptovateľnou zábezpekou pre operácie menovej politiky Eurosystému bez ohľadu na akékoľvek externé hodnotenia kreditného rizika. Tieto pozitívne hodnotenia sú základom pre výnimočnú a dočasnú úpravu rámca menovej politiky Eurosystému, ktorej cieľom je prispieť k spoľahlivosti finančných inštitúcií a tým posilniť stabilitu finančného systému ako celku a chrániť klientov týchto inštitúcií.

               (5)

               Rada guvernérov bude pozorne monitorovať pokračujúce pevné odhodlanie portugalskej vlády plne implementovať program hospodárskych a finančných úprav, ktorý je podkladom pre túto výnimočnú a dočasnú úpravu rámca menovej politiky Eurosystému.

               (6)

               Rada guvernérov 7. júla 2011 rozhodla o tejto výnimočnej úprave rámca menovej politiky Eurosystému a oznámila ju verejnosti. Bude sa uplatňovať dočasne, až kým Rada guvernérov nedôjde k záveru, že stabilita finančného systému umožňuje normálne uplatňovanie rámca Eurosystému pre operácie menovej politiky,

         PRIJALA TOTO ROZHODNUTIE:
   Článok 1
   Pozastavenie účinnosti niektorých ustanovení všeobecnej dokumentácie
   1.   V súlade s článkami 2 a 3 sa pozastavuje účinnosť minimálnych požiadaviek Eurosystému na limit kreditnej kvality uvedený v rámcových pravidlách Eurosystému pre hodnotenie kreditného rizika obchodovateľných aktív v oddieli 6.3.2 všeobecnej dokumentácie.
   2.   V prípade akéhokoľvek rozporu medzi týmto rozhodnutím a všeobecnou dokumentáciou má prednosť toto rozhodnutie.
   Článok 2
   Pokračujúca akceptovateľnosť obchodovateľných dlhových nástrojov vydaných portugalskou vládou ako zábezpeky
   Minimálny limit kreditnej kvality stanovený Eurosystémom sa neuplatňuje na obchodovateľné dlhové nástroje vydané portugalskou vládou. Takéto aktíva predstavujú akceptovateľnú zábezpeku na účely operácií menovej politiky Eurosystému bez ohľadu na ich externý rating.
   Článok 3
   Pokračujúca akceptovateľnosť obchodovateľných dlhových nástrojov garantovaných portugalskou vládou ako zábezpeky
   Minimálny limit kreditnej kvality stanovený Eurosystémom sa neuplatňuje na obchodovateľné dlhové nástroje vydané subjektami usadenými v Portugalsku a plne garantované portugalskou vládou. Na záruku poskytnutú portugalskou vládou sa naďalej uplatňujú požiadavky uvedené v oddieli 6.3.2 všeobecnej dokumentácie. Takéto aktíva predstavujú akceptovateľnú zábezpeku na účely operácií menovej politiky Eurosystému bez ohľadu na ich externý rating.
   Článok 4
   Nadobudnutie účinnosti
   Toto usmernenie nadobúda účinnosť 7. júla 2011.

      Vo Frankfurte nad Mohanom 7. júla 2011

            prezident ECB

         Jean-Claude TRICHET

      (1)  Ú. v. ES L 310, 11.12.2000, s. 1.


title: Rozhodnutie Rady 2011/380/SZBP z  28. júna 2011 , ktorým sa mení a dopĺňa rozhodnutie 2010/330/SZBP o integrovanej misii Európskej únie pre oblasť právneho štátu v Iraku, EUJUST LEX-IRAQ

text:
               29.6.2011

               SK

               Úradný vestník Európskej únie

               L 169/27

         ROZHODNUTIE RADY 2011/380/SZBP
   z 28. júna 2011,
   ktorým sa mení a dopĺňa rozhodnutie 2010/330/SZBP o integrovanej misii Európskej únie pre oblasť právneho štátu v Iraku, EUJUST LEX-IRAQ
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 14. júna 2010 prijala rozhodnutie 2010/330/SZBP (1), ktorým predlžuje integrovanú misiu Európskej únie pre oblasť právneho štátu v Iraku, EUJUST LEX – IRAQ (ďalej len „misia“), o ďalších 24 mesiacov, t. j. do 30. júna 2012. O výške finančnej referenčnej sumy na obdobie od 1. júla 2011 do 30. júna 2012 má rozhodnúť Rada.

               (2)

               Mandát misie sa vykonáva v situácii, ktorá sa môže zhoršiť, čo by mohlo poškodiť dosiahnutie cieľov vonkajšej činnosti Únie, ako sú uvedené v článku 21 zmluvy.

               (3)

               Rozhodnutie 2010/330/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/330/SZBP sa mení a dopĺňa takto:

               1.

               Článok 2 ods. 4 sa nahrádza takto:
               „4.   Odborná príprava sa koná v Iraku a v regióne, ako aj v Únii. EUJUST LEX-IRAQ má úrady v Bruseli a Bagdade vrátane vysunutého pracoviska v Basre, prostredníctvom ktorého sa, pod podmienkou príslušného rozhodnutia, pripravuje prípadné otvorenie úradu. EUJUST LEX-IRAQ bude mať úrad aj v Erbile (región Kurdistan).“

               2.

               V článku 11 sa odsek 2 nahrádza takto:
               „2.   Finančná referenčná suma určená na úhradu výdavkov spojených s misiou v období od 1. júla 2011 do 30. júna 2012 je 27 250 000 EUR.“

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 28. júna 2011

            Za Radu

            predseda

         FAZEKAS S.

      (1)  Ú. v. EÚ L 149, 15.6.2010, s. 12.


title: Rozhodnutie Európskeho parlamentu a Rady č. 633/2009/ES z  13. júla 2009 , ktorým sa Európskej investičnej banke poskytuje záruka Spoločenstva na straty z úverov a záruk za úvery na projekty mimo Spoločenstva

text:
               22.7.2009

               SK

               Úradný vestník Európskej únie

               L 190/1

      ROZHODNUTIE EURÓPSKEHO PARLAMENTU A RADY č. 633/2009/ES
   z 13. júla 2009,
   ktorým sa Európskej investičnej banke poskytuje záruka Spoločenstva na straty z úverov a záruk za úvery na projekty mimo Spoločenstva
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 179 a 181a,
   so zreteľom na návrh Komisie,
   konajúc v súlade s postupom ustanoveným v článku 251 zmluvy (1),
   keďže:

               (1)

               Európska investičná banka (EIB) od roku 1963 uskutočňuje operácie mimo Spoločenstva na podporu politík Spoločenstva v oblasti vonkajších vzťahov.

               (2)

               Väčšina týchto operácií sa uskutočnila na žiadosť Rady a využívala sa pri nich záruka z rozpočtu Spoločenstva, ktorú spravuje Komisia. Posledná záruka Spoločenstva bola zriadená na obdobie rokov 2000 – 2007 rozhodnutím Rady 2008/580/ES z 23. júna 2008, ktorým sa poskytuje záruka Spoločenstva Európskej investičnej banke voči stratám pri pôžičkách na projekty mimo Spoločenstva (juhovýchodné susedné krajiny, krajiny Stredozemného mora, Latinská Amerika a Ázia a Juhoafrická republika) (2), a rozhodnutiami Rady 2001/777/ES zo 6. novembra 2001, ktorým sa poskytuje záruka Spoločenstva Európskej investičnej banke za straty vzniknuté v dôsledku poskytovania osobitných pôžičiek na vybrané environmentálne projekty v ruských prístavoch Baltického mora v rámci Severnej dimenzie (3), a 2005/48/ES z 22. decembra 2004 o záruke Spoločenstva pre Európsku investičnú banku na straty z úverov na určité druhy projektov v Rusku, na Ukrajine, v Moldavsku a v Bielorusku (4) na osobitné úverové akcie regiónov.

               (3)

               Na účely podpory vonkajšej akcie Spoločenstva a bez toho, aby sa ovplyvnil kreditný rating EIB, mala by sa EIB ponúknuť záruka z rozpočtu Spoločenstva na operácie uskutočňované mimo Spoločenstva. EIB by sa mala povzbudzovať, aby rozširovala svoje operácie mimo Spoločenstva bez využitia záruky Spoločenstva, najmä v predvstupových krajinách a stredomorských krajinách, ako aj v krajinách s investičným stupňom v iných regiónoch, pričom by sa mala objasniť povaha krytia zárukou Spoločenstva, ako aj krytie rizík politickej alebo štátnej povahy.

               (4)

               Záruka Spoločenstva by sa mala vzťahovať na straty z úverov a záruky za úvery na investičné projekty oprávnené na financovanie zo strany EIB, ktoré sa uskutočňujú v krajinách, na ktoré sa vzťahuje nástroj predvstupovej pomoci (5) (IPA), nástroj európskeho susedstva a partnerstva (6) (ENPI) a nástroj rozvojovej spolupráce (7) (DCI), ak sa uvedený úver alebo záruka poskytli v súlade s podpísanou dohodou, ktorá nestratila platnosť, ani sa nezrušila (ďalej len „finančné operácie EIB“).

               (5)

               Sumy, na ktoré sa vzťahuje záruka Spoločenstva podľa tohto rozhodnutia, by mali predstavovať stropy financovania EIB v rámci záruky Spoločenstva. Nemali by predstavovať ciele, ktoré musí EIB plniť.

               (6)

               Politika Spoločenstva v oblasti vonkajších vzťahov sa za posledné roky prepracovala a rozšírila. Týka sa to najmä predvstupovej stratégie, európskej susedskej politiky, obnovených partnerstiev s Latinskou Amerikou a juhovýchodnou Áziou, ako aj strategických partnerstiev Európskej únie s Ruskom, strednou Áziou, Čínou a Indiou. Ďalej sa to týka aj rozvojových politík Spoločenstva, ktoré sa rozšírili tak, aby zahrnuli všetky rozvojové krajiny. Tieto rozvojové politiky sú jedným z pilierov vonkajších vzťahov Spoločenstva, ktoré umožňujú riešenie prispôsobené potrebám rozvojových krajín.

               (7)

               Od roku 2007 sú vonkajšie vzťahy Spoločenstva podporované tiež novými finančnými nástrojmi, t. j. IPA, ENPI, DCI, Európskym nástrojom pre demokraciu a ľudské práva (EIDHR) (8) a nástrojom stability (9).

               (8)

               Finančné operácie EIB by mali byť v súlade s politikou Spoločenstva v oblasti vonkajších vzťahov vrátane konkrétnych regionálnych cieľov a mali by prispievať k všeobecnému cieľu stanovenému v článkoch 177 a 179 zmluvy, ktorým je podpora a upevňovanie demokracie a zásad právneho štátu, ľudských práv a základných slobôd a dodržiavanie medzinárodných dohôd o ochrane životného prostredia, ktorých zmluvnou stranou je Spoločenstvo. Osobitne v súvislosti s rozvojovými krajinami by finančné operácie EIB mali posilňovať trvalo udržateľný hospodársky a sociálny rozvoj týchto krajín, najmä tých, ktoré sú najviac znevýhodnené, ich hladkú a postupnú integráciu do svetového hospodárstva, boj proti chudobe, všeobecný cieľ rozvoja a upevňovania demokracie a zásad právneho štátu, všeobecný cieľ dodržiavania ľudských práv a základných slobôd, ako aj súlad s cieľmi, ktoré Spoločenstvo schválilo v rámci spolupráce s Organizáciou Spojených národov a s ostatnými príslušnými medzinárodnými organizáciami. Zabezpečením celkovej súdržnosti s činnosťami Spoločenstva by financovanie EIB malo dopĺňať zodpovedajúce politiky, programy a nástroje pomoci Spoločenstva v rôznych regiónoch. Súčasťou cieľov financovania EIB vo všetkých oprávnených regiónoch by okrem toho mala byť ochrana životného prostredia a energetická bezpečnosť členských štátov. Finančné operácie EIB by sa mali uskutočňovať v krajinách, v ktorých sú splnené príslušné podmienky v súlade s dohodami Spoločenstva na vysokej úrovni o politických a makroekonomických aspektoch.

               (9)

               Mal by sa posilniť dialóg o politikách medzi Komisiou a EIB, ako aj strategické plánovanie a súdržnosť medzi financovaním EIB a Komisiou. Spojenie medzi činnosťami EIB mimo Spoločenstva a politikami Spoločenstva by sa malo posilniť prostredníctvom zlepšenej spolupráce medzi EIB a Komisiou na centrálnej úrovni, ako i v teréne. Takáto posilnená koordinácia by mala okrem iného zahŕňať včasné vzájomné konzultácie týkajúce sa politických záležitostí, prípravy dokumentov s významom pre obidve strany a rozpracovaných projektov. Zvlášť dôležité sú včasné konzultácie o strategických plánovacích dokumentoch, ktoré vypracovala Komisia alebo EIB na účely dosiahnutia maximálnej synergie medzi činnosťami EIB a Komisie a merania pokroku pri plnení príslušných cieľov politiky Spoločenstva.

               (10)

               Pokiaľ ide o predvstupové krajiny, financovanie EIB v týchto krajinách by malo odrážať priority stanovené v prístupových a európskych partnerstvách, stabilizačných a asociačných dohodách a rokovaniach so Spoločenstvom. Zameranie opatrení Spoločenstva na západnom Balkáne by sa postupne malo presunúť z obnovy na predvstupovú podporu. V tejto súvislosti by sa aktivity EIB takisto mali zamerať na podporu budovania inštitúcií, v prípade potreby v spolupráci s inými medzinárodnými finančnými inštitúciami pôsobiacimi v regióne. Počas obdobia 2007 – 2011 by sa financovanie kandidátskych krajín (Chorvátska, Turecka a Bývalej juhoslovanskej republiky Macedónsko) malo stále viac uskutočňovať v rámci predvstupového mechanizmu sprístupneného EIB, ktorý by sa časom mal rozšíriť na potenciálne kandidátske krajiny západného Balkánu v súlade s pokrokom ich predvstupového procesu.

               (11)

               Pokiaľ ide o krajiny, na ktoré sa vzťahuje ENPI, EIB by mala pokračovať a upevňovať svoju činnosť, pokiaľ ide o oblasť Stredomoria, s prioritným zameraním na rozvoj súkromného sektora. V tejto súvislosti je potrebná spolupráca partnerských krajín v záujme zlepšenia rozvoja súkromného sektora a podpory štrukturálnej reformy, najmä reformy finančného sektora, ako aj iné opatrenia na uľahčenie činnosti EIB, najmä na zabezpečenie možnosti EIB vydávať dlhopisy na domácich trhoch. Pokiaľ ide o východnú Európu, južný Kaukaz a Rusko, EIB by mala posilniť svoje aktivity v dotknutých krajinách v súlade s príslušnými podmienkami v súlade s dohodami Spoločenstva na vysokej úrovni o politických a makroekonomických aspektoch s danou krajinou. V tomto regióne by EIB mala financovať projekty osobitného záujmu Spoločenstva v oblasti dopravy, energetiky, telekomunikácií a environmentálnej infraštruktúry. Mali by sa uprednostniť projekty na rozšírených hlavných osiach transeurópskej siete, projekty s cezhraničným významom pre jeden alebo viacero členských štátov a veľké projekty, ktoré sú prínosom pre regionálnu integráciu na základe zvýšenej prepojenosti. V oblasti životného prostredia by EIB mala v Rusku zvlášť uprednostniť projekty v rámci partnerstva v oblasti životného prostredia pre Severnú dimenziu. V sektore energetiky sú zvlášť dôležité projekty týkajúce sa strategického zásobovania energiou a prepravy energie v súlade s politickým cieľom Spoločenstva diverzifikovať energetické zdroje a zabezpečiť stabilné a isté zásoby pre spotrebiteľov. EIB by mala vykonávať finančné operácie v tomto regióne v úzkej spolupráci s Európskou bankou pre obnovu a rozvoj (EBOR), najmä v súlade s podmienkami trojstranného memoranda o porozumení medzi Komisiou, EIB a EBOR.

               (12)

               Financovanie EIB v krajinách Ázie a Latinskej Ameriky sa progresívne zosúladí so stratégiou spolupráce Únie v týchto regiónoch a doplní nástroje financované z rozpočtových zdrojov Spoločenstva. EIB by sa mala snažiť postupne rozširovať svoje činnosti na väčší počet krajín v týchto regiónoch vrátane menej prosperujúcich krajín. Financovanie EIB v krajinách Ázie a Latinskej Ameriky by sa na podporu cieľov Spoločenstva malo zameriavať na udržateľnosť životného prostredia (aj na zmierňovanie zmeny klímy) a na projekty energetickej bezpečnosti, ako aj na pokračujúcu podporu prítomnosti Únie v Ázii a Latinskej Amerike prostredníctvom priamych zahraničných investícií a prenosu technológií a know-how. EIB by mala v záujme nákladovej efektívnosti tiež spolupracovať priamo s miestnymi spoločnosťami, a to najmä v oblasti udržateľnosti životného prostredia a energetickej bezpečnosti. Ciele financovania EIB v Ázii a Latinskej Amerike sa opätovne preskúmajú v rámci strednodobého preskúmania.

               (13)

               V strednej Ázii by sa EIB mala sústrediť na veľké projekty zásobovania energiou a prepravy energie, ktoré takisto slúžia energetickým záujmom Spoločenstva a sú v súlade s politickými cieľmi Spoločenstva zameranými na diverzifikáciu zdrojov energie a na kjótske požiadavky, ako aj na zlepšovanie ochrany životného prostredia a podporujú ich. Financovanie EIB v strednej Ázii by sa malo vykonávať v úzkej spolupráci s EBOR, najmä podľa podmienok trojstranného memoranda o porozumení medzi Komisiou, EIB a EBOR.

               (14)

               Na doplnenie svojich činností podľa Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (10) (dohoda z Cotonou) pre dotknuté krajiny by sa EIB mala v Južnej Afrike zamerať na projekty infraštruktúry verejného záujmu (vrátane infraštruktúry obcí, zásobovania energiou a vodou) a na podporu súkromného sektora vrátane malých a stredných podnikov. Vykonávanie ustanovení o hospodárskej spolupráci v rámci Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej (11) bude ďalej podporovať aktivity EIB v tomto regióne.

               (15)

               Na účely posilnenia súdržnosti celkovej podpory Spoločenstva v dotknutých regiónoch by sa mali hľadať možnosti, ako vhodne kombinovať financovanie EIB s rozpočtovými zdrojmi Spoločenstva, podľa potreby vo forme grantovej podpory, rizikového kapitálu a dotácií úrokových sadzieb spolu s technickou pomocou pri vypracovávaní a realizácii projektov alebo zlepšovaní právneho a regulačného rámca prostredníctvom IPA, ENPI, nástroja stability, EIDHR a pre Južnú Afriku prostredníctvom DCI.

               (16)

               EIB už úzko spolupracuje s medzinárodnými finančnými inštitúciami a s európskymi dvojstrannými inštitúciami. Táto spolupráca sa riadi regionálnymi memorandami o porozumení, ktoré by mali schvaľovať riadiace orgány EIB. V rámci svojich finančných operácií mimo Spoločenstva, ktoré patria do rozsahu pôsobnosti tohto rozhodnutia, by sa EIB mala snažiť o ďalšie zlepšenie koordinácie a spolupráce s medzinárodnými finančnými inštitúciami a prípadne aj s európskymi dvojstrannými inštitúciami vrátane prípadnej spolupráce v oblasti sektorových podmienok, zvýšeného využívania spolufinancovania a účasti spolu s inými medzinárodnými finančnými inštitúciami na celosvetových iniciatívach, ako je podpora koordinácie a efektívnosti pomoci.

               (17)

               Malo by sa posilniť podávanie správ a prenos informácií medzi EIB a Komisiou o finančných operáciách EIB. Na základe informácií prijatých od EIB by Komisia mala predkladať každý rok Európskemu parlamentu a Rade správu o finančných operáciách EIB uskutočnených podľa tohto rozhodnutia. Správa by mala predovšetkým zahŕňať strategické dokumenty a mala by obsahovať oddiel o pridanej hodnote v súlade s politikami Spoločenstva a oddiel o spolupráci s Komisiou, inými medzinárodnými finančnými inštitúciami a bilaterálnymi darcami vrátane oddielu o spolufinancovaní.

               (18)

               Záruka Spoločenstva zriadená týmto rozhodnutím by sa mala vzťahovať na finančné operácie EIB podpísané v období od 1. februára 2007 do 31. októbra 2011. EIB a Komisia by mali pripraviť strednodobé preskúmanie tohto rozhodnutia, aby tak zhodnotili vývoj počas prvej polovice uvedeného obdobia. Toto preskúmanie by malo zahŕňať najmä externé hodnotenie, ktorého rámec je uvedený v prílohe II.

               (19)

               Finančné operácie EIB by sa naďalej mali riadiť v súlade s pravidlami a postupmi EIB vrátane primeraných kontrolných opatrení, ako aj v súlade s príslušnými pravidlami a postupmi týkajúcimi sa Európskeho dvora audítorov a Európskeho úradu pre boj proti podvodom (OLAF).

               (20)

               Garančný fond pre vonkajšie opatrenia (ďalej len „garančný fond“) zriadený nariadením Rady (ES, Euratom) č. 2728/94 (12) by mal naďalej poskytovať likvidnú rezervu pre rozpočet Spoločenstva na straty z finančných operácií EIB.

               (21)

               EIB by mala po konzultácii s Komisiou vypracovať orientačný viacročný plán s uvedením objemu podpísaných finančných operácií EIB, aby sa zabezpečilo primerané rozpočtové plánovanie tvorby rezerv garančného fondu. Komisia by mala zohľadniť tento plán v pravidelnom rozpočtovom plánovaní predloženom rozpočtovému orgánu.

               (22)

               Rozsudkom zo 6. novembra 2008 v prípade C-155/07 (Parlament/Rada) Súdny dvor Európskych spoločenstiev zrušil rozhodnutie Rady 2006/1016/ES z 19. decembra 2006, ktorým sa Európskej investičnej banke poskytuje záruka Spoločenstva na straty z úverov a záruk za úvery na projekty mimo Spoločenstva (13). Rozhodnutie 2006/1016/ES sa rozhodnutím Rady 2008/847/ES zo 4. novembra 2008 o oprávnenosti krajín strednej Ázie podľa rozhodnutia 2006/1016/ES (14) rozšírilo na päť krajín strednej Ázie (konkrétne Kazachstan, Kirgizsko, Tadžikistan, Turkménsko a Uzbekistan).

               (23)

               Súdny dvor však nariadil, aby sa účinky rozhodnutia 2006/1016/ES zachovali pre finančné opatrenia EIB, ktoré boli dohodnuté pred nadobudnutím účinnosti nového rozhodnutia, prijatého v lehote dvanástich mesiacov od dátumu vydania tohto rozsudku na základe zodpovedajúceho právneho základu, a to článkov 179 a 181a zmluvy. Z tohto rozsudku vyplýva, že spolurozhodovací postup sa bude uplatňovať na aktiváciu doplnkového mandátu, oprávnenosť krajín uvedených v prílohe I a pozastavenie nového financovania EIB v určitej krajine v prípade vážnych obáv v súvislosti s politickou alebo hospodárskou situáciou.

               (24)

               Preto by sa malo prijať nové rozhodnutie Európskeho parlamentu a Rady s cieľom poskytnúť stálu nezmenenú záruku pre príslušné finančné operácie EIB mimo Spoločenstva.

               (25)

               Malo by sa však dosiahnuť rýchle prijatie tohto rozhodnutia, pričom sa zabezpečí úplné dodržanie všetkých výsadných právomocí Európskeho parlamentu. Z tohto dôvodu by mala Komisia do 30. apríla 2010 predložiť návrh nového rozhodnutia, ktoré by okrem iného zohľadnilo závery strednodobého preskúmania.

               (26)

               Návrh nového rozhodnutia by sa mal zaoberať okrem iného otázkou posilnenej kontroly zo strany Európskeho parlamentu a Rady vo vzťahu ku všetkým rozpočtovým a politickým rozhodnutiam, ktoré chce prijať EIB a Komisia podľa tohto nového rozhodnutia, otázkou transparentnosti celého finančného mechanizmu a otázkou obmedzenia záruky Spoločenstva v porovnaní s vyplatenými rozpočtovými prostriedkami,

         ROZHODLI TAKTO:
   Článok 1
   Záruka a stropy
   1.   Spoločenstvo poskytuje Európskej investičnej banke (EIB) celkovú záruku (ďalej len „záruka Spoločenstva“) za platby, ktoré sa EIB neuhradili, ale ktoré sú jej splatné v súvislosti s úvermi a zárukami za úvery na investičné projekty oprávnené na financovanie zo strany EIB, uskutočnené v krajinách, na ktoré sa vzťahuje toto rozhodnutie, ak sa uvedený úver alebo záruka za úver poskytli v súlade s podpísanou dohodou, ktorej platnosť neuplynula ani nebola zrušená (ďalej len „finančné operácie EIB“), a v súlade s pravidlami a postupmi EIB a na podporu príslušných cieľov vonkajšej politiky Spoločenstva.
   2.   Záruka Spoločenstva sa obmedzuje na 65 % súhrnnej sumy vyplatených úverov a poskytnutých záruk v rámci finančných operácií EIB, zníženej o splatené sumy a zvýšenej o všetky súvisiace sumy.
   3.   Maximálny strop finančných operácií EIB počas obdobia 2007 – 2013, znížený o zrušené sumy, nepresahuje 27 800 000 000 EUR. Tento maximálny strop sa rozdelí na dve časti:

               a)

               základný strop predstavujúci fixnú maximálnu sumu 25 800 000 000 EUR, ktorej regionálne rozdelenie je vymedzené v odseku 4 a ktorá pokrýva celé obdobie 2007 – 2013;

               b)

               doplnkový mandát vo výške 2 000 000 000 EUR. O aktivácii celej tejto doplnkovej sumy alebo jej časti a o jej regionálnom rozdelení rozhodne Európsky parlament a Rada v súlade s postupom ustanoveným v článku 251 zmluvy; rozhodnutie bude založené na výsledku strednodobého preskúmania ustanoveného v článku 9.

         4.   Základný strop uvedený v odseku 3 písm. a) sa rozdelí na tieto záväzné regionálne stropy:

               a)

               predvstupové krajiny: 8 700 000 000 EUR;

               b)

               krajiny susedstva a partnerstva: 12 400 000 000 EUR,
               rozdelené do týchto orientačných podstropov:

                           i)

                           stredomorské krajiny: 8 700 000 000 EUR;

                           ii)

                           východná Európa, južný Kaukaz a Rusko: 3 700 000 000 EUR;

               c)

               Ázia a Latinská Amerika: 3 800 000 000 EUR,
               rozdelené do týchto orientačných podstropov:

                           i)

                           Latinská Amerika: 2 800 000 000 EUR;

                           ii)

                           Ázia (vrátane strednej Ázie): 1 000 000 000 EUR;

               d)

               Juhoafrická republika: 900 000 000 EUR.

         5.   Riadiace orgány EIB sa môžu rozhodnúť v rámci regionálnych stropov, že medzi podstropy prerozdelia sumu do výšky 10 % regionálneho stropu.
   6.   Záruka Spoločenstva pokrýva finančné operácie EIB podpísané v období od 1. februára 2007 do 31. októbra 2011. Na finančné operácie EIB podpísané podľa rozhodnutí 2006/1016/ES a 2008/847/ES sa naďalej vzťahujú záruky Spoločenstva podľa tohto rozhodnutia.
   7.   Ak do uplynutia obdobia uvedeného v odseku 6 Európsky parlament a Rada neprijmú rozhodnutie, ktorým sa poskytuje EIB nová záruka Spoločenstva na jej finančné operácie mimo Spoločenstva, uvedené obdobie sa automaticky predlžuje o šesť mesiacov.
   Článok 2
   Krajiny, na ktoré sa vzťahuje toto rozhodnutie
   1.   Zoznam krajín, ktoré sú oprávnené alebo potenciálne oprávnené na financovanie EIB v rámci záruky Spoločenstva, je uvedený v prílohe I.
   2.   Pokiaľ ide o krajiny uvedené v prílohe I a označené „*“ a o ostatné krajiny neuvedené v prílohe I, o oprávnenosti takejto krajiny na financovanie EIB so zárukou Spoločenstva rozhoduje Európsky parlament a Rada jednotlivo v každom prípade v súlade s postupom ustanoveným v článku 251 zmluvy.
   3.   Záruka Spoločenstva sa vzťahuje len na finančné operácie EIB uskutočňované v krajinách, ktoré s EIB uzavreli rámcovú dohodu s ustanovením právnych podmienok, podľa ktorých sa majú takéto operácie uskutočňovať.
   4.   V prípade vážnych obáv súvisiacich s politickou alebo hospodárskou situáciou v konkrétnej krajine môže Európsky parlament a Rada rozhodnúť o pozastavení nového financovania EIB so zárukou Spoločenstva v tejto krajine v súlade s postupom ustanoveným v článku 251 zmluvy.
   5.   Záruka Spoločenstva sa nevzťahuje na finančné operácie EIB v konkrétnej krajine, ak dohoda týkajúca sa takýchto operácií bola podpísaná po pristúpení tejto krajiny k Európskej únii.
   Článok 3
   Súlad s politikami Spoločenstva
   1.   Súlad vonkajších činností EIB s cieľmi vonkajšej politiky Spoločenstva sa zlepší na účely maximálnej synergie medzi financovaním EIB a rozpočtovými zdrojmi Európskej únie, a to najmä pravidelným a systematickým dialógom a včasnými konzultáciami o:

               a)

               strategických dokumentoch vypracovaných Komisiou, ako sú napríklad strategické dokumenty pre krajiny a regióny, akčné plány a predvstupové dokumenty;

               b)

               dokumentoch strategického plánovania EIB a rozpracovaných projektoch;

               c)

               ostatných politických a operačných aspektoch.

         2.   Spolupráca je v rámci jednotlivých regiónov rozdielna a zohľadňuje úlohu EIB, ako aj politiku Spoločenstva v každom regióne.
   3.   Finančná operácia EIB nie je krytá zárukou Spoločenstva, ak Komisia predloží záporné stanovisko k takejto operácii v rámci postupu ustanoveného v článku 21 štatútu EIB.
   4.   Súlad finančných operácií EIB a cieľov vonkajšej politiky Spoločenstva sa sleduje podľa článku 6.
   Článok 4
   Spolupráca s inými medzinárodnými finančnými inštitúciami
   1.   Finančné operácie EIB sa podľa potreby čoraz viac vykonávajú v spolupráci medzi EIB a inými medzinárodnými finančným inštitúciami alebo európskymi dvojstrannými inštitúciami a/alebo formou spolufinancovania zo strany EIB a iných medzinárodných finančných inštitúcií alebo európskych dvojstranných inštitúcií, aby sa maximalizovala synergia, spolupráca a efektívnosť a aby sa zabezpečilo primerané rozdelenie rizík a jednotné podmienky pre daný projekt a sektor.
   2.   Spoluprácu uvedenú v odseku 1 uľahčuje koordinácia uskutočňovaná najmä v kontexte memoranda o porozumení, v prípade potreby medzi Komisiou, EIB a hlavnými medzinárodnými finančnými inštitúciami alebo európskymi dvojstrannými inštitúciami, ktoré pôsobia v jednotlivých regiónoch.
   3.   Spolupráca s medzinárodnými finančným inštitúciami a ostatnými darcami sa vyhodnotí pri strednodobom preskúmaní ustanovenom v článku 9.
   Článok 5
   Finančné krytie a podmienky záruky Spoločenstva
   1.   Pri finančných operáciách EIB, ktoré sa uzavrú so štátom alebo za ktoré ručí štát, ako aj pri ostatných finančných operáciách EIB uzavretých s regionálnymi alebo miestnymi orgánmi alebo štátnymi a/alebo štátom kontrolovanými verejnými podnikmi alebo inštitúciami, kde sa pre tieto finančné operácie EIB uskutočnilo príslušné posúdenie úverového rizika EIB a zohľadnila sa situácia úverového rizika v dotknutej krajine, záruka Spoločenstva kryje všetky platby, ktoré EIB neboli uhradené, ale ktoré sú splatné („komplexná záruka“).
   Na účely tohto článku a článku 6 ods. 4 pojem štát zahŕňa Predjordánsko a pásmo Gazy, ktoré zastupuje Palestínska samospráva, a Kosovo (15) zastúpené Misiou Organizácie Spojených národov pre dočasnú správu.
   2.   Pri finančných operáciách EIB s výnimkou tých, ktoré sú uvedené v odseku 1, sa záruka Spoločenstva vzťahuje na všetky platby, ktoré EIB neboli uhradené, ale ktoré sú splatné, ak bolo neuhradenie spôsobené naplnením jedného z týchto politických rizík („záruka na politické riziká“):

               a)

               neprevoditeľnosť meny;

               b)

               vyvlastnenie;

               c)

               vojna alebo občianske nepokoje;

               d)

               odoprenie spravodlivosti pri nedodržaní zmluvy.

         Článok 6
   Podávanie správ a účtovníctvo
   1.   Komisia každý rok predkladá Európskemu parlamentu a Rade správu o finančných operáciách EIB uskutočňovaných podľa tohto rozhodnutia. Správa obsahuje posúdenie vplyvu a účinnosti finančných operácií EIB na úrovni projektu, sektora, krajiny a regiónu, ako aj prispenie finančných operácií EIB k plneniu cieľov vonkajšej politiky Spoločenstva pri zohľadnení operačných cieľov EIB. Rovnako zahŕňa posúdenie rozsahu spolupráce medzi EIB a Komisiou a medzi EIB a ostatnými medzinárodnými finančnými inštitúciami a dvojstrannými darcami.
   2.   Na účely odseku 1 EIB predkladá Komisii ročné správy o finančných operáciách EIB uskutočňovaných podľa tohto rozhodnutia a o plnení cieľov vonkajšej politiky Spoločenstva vrátane spolupráce s ostatnými medzinárodnými finančnými inštitúciami.
   3.   EIB predkladá Komisii štatistické, finančné a účtovné údaje o každej finančnej operácii EIB, ktoré sú potrebné na plnenie povinností podávať správy alebo na zodpovedanie požiadaviek Európskeho dvora audítorov, ako aj audítorskú správu o neuhradených sumách finančných operácií EIB.
   4.   Na účely zúčtovania Komisie a podávania správ o rizikách, ktoré sú kryté komplexnou zárukou, EIB poskytuje Komisii posúdenie rizík EIB a informácie o bonite finančných operácií EIB s veriteľmi alebo ručiteľmi inými ako štáty.
   5.   EIB predkladá informácie uvedené v odsekoch 2, 3 a 4 na vlastné náklady.
   Článok 7
   Vymáhanie platieb uskutočnených Komisiou
   1.   Ak Komisia uskutoční platbu v rámci záruky Spoločenstva, EIB v mene a na účet Komisie realizuje vymáhanie pohľadávok za uhradené sumy.
   2.   EIB a Komisia uzavrú dohodu s podrobnými ustanoveniami a postupmi na vymáhanie pohľadávok najneskôr v deň uzavretia dohody uvedenej v článku 8.
   Článok 8
   Dohoda o záruke
   EIB a Komisia uzavrú dohodu o záruke s podrobnými ustanoveniami a postupmi týkajúcimi sa záruky Spoločenstva.
   Článok 9
   Preskúmanie
   1.   Komisia do 30. apríla 2010 predloží Európskemu parlamentu a Rade strednodobú správu o uplatňovaní tohto rozhodnutia spolu s návrhom na jeho zmenu a doplnenie, ktorý sa bude okrem iného opierať o externé hodnotenie, ktorého rámec je uvedený v prílohe II k tomuto rozhodnutiu.
   2.   Komisia predloží záverečnú správu o uplatňovaní tohto rozhodnutia do 31. júla 2013.
   Článok 10
   Zrušenie
   Rozhodnutie 2008/847/ES sa týmto zrušuje.
   Článok 11
   Nadobudnutie účinnosti
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 13. júla 2009

            Za Európsky parlament

            predseda

         H.-G. PÖTTERING

            Za Radu

            predseda

         E. ERLANDSSON

      (1)  Stanovisko Európskeho parlamentu z 25. marca 2009 (zatiaľ neuverejnené v úradnom vestníku) a rozhodnutie Rady zo 7. júla 2009.

      (2)  Ú. v. EÚ L 186, 15.7.2008, s. 30.

      (3)  Ú. v. ES L 292, 9.11.2001, s. 41.

      (4)  Ú. v. EÚ L 21, 25.1.2005, s. 11.

      (5)  Nariadenie Rady (ES) č. 1085/2006 (Ú. v. EÚ L 210, 31.7.2006, s. 82).

      (6)  Nariadenie Európskeho parlamentu a Rady (ES) č. 1638/2006 (Ú. v. EÚ L 310, 9.11.2006, s. 1).

      (7)  Nariadenie Európskeho parlamentu a Rady (ES) č. 1905/2006 (Ú. v. EÚ L 378, 27.12.2006, s. 41).

      (8)  Nariadenie Európskeho parlamentu a Rady (ES) č. 1889/2006 (Ú. v. EÚ L 386, 29.12.2006, s. 1).

      (9)  Nariadenie Európskeho parlamentu a Rady (ES) č. 1717/2006 (Ú. v. EÚ L 327, 24.11.2006, s. 1).

      (10)  Ú. v. ES L 317, 15.12.2000, s. 3.

      (11)  Ú. v. ES L 311, 4.12.1999, s. 3.

      (12)  Ú. v. ES L 293, 12.11.1994, s. 1.

      (13)  Ú. v. EÚ L 414, 30.12.2006, s. 95.

      (14)  Ú. v. EÚ L 301, 12.11.2008, s. 13.

      (15)  Podľa rezolúcie Bezpečnostnej rady OSN 1244 (1999).

      PRÍLOHA I

         REGIÓNY A KRAJINY, NA KTORÉ SA VZŤAHUJÚ ČLÁNKY 1 A 2

      A.   Predvstupové Krajiny

      1.   Kandidátske krajiny

      Chorvátsko, Turecko, Bývalá juhoslovanská republika Macedónsko
      2.   Potenciálne kandidátske krajiny

      Albánsko, Bosna a Hercegovina, Čierna Hora, Srbsko, Kosovo podľa rezolúcie Bezpečnostnej rady Organizácie Spojených národov 1244 (1999)
      B.   Krajiny Susedstva A Partnerstva

      1.   Stredomorské krajiny

      Alžírsko, Egypt, Predjordánsko a pásmo Gazy, Izrael, Jordánsko, Libanon, Líbya(*), Maroko, Sýria, Tunisko
      2.   Východná Európa, južný Kaukaz a Rusko

      východná Európa: Moldavská republika, Ukrajina, Bielorusko(*)
      južný Kaukaz: Arménsko, Azerbajdžan, Gruzínsko
      Rusko: Rusko
      C.   Ázia A Latinská Amerika

      1.   Latinská Amerika

      Argentína, Bolívia, Brazília, Čile, Kolumbia, Kostarika, Ekvádor, Salvádor, Guatemala, Honduras, Mexiko, Nikaragua, Panama, Paraguaj, Peru, Uruguaj, Venezuela
      2.   Ázia

      Ázia (bez strednej Ázie):
      Afganistan(*), Bangladéš, Bhután(*), Brunej, Kambodža(*), Čína (aj zvláštne správne regióny Hongkong a Macao), India, Indonézia, Irak(*), Južná Kórea, Laos, Malajzia, Maldivy, Mongolsko, Nepál, Pakistan, Filipíny, Singapur, Srí Lanka, Taiwan(*), Thajsko, Vietnam, Jemen
      Stredná Ázia:
      Kazachstan, Kirgizsko, Tadžikistan, Turkménsko a Uzbekistan
      D.   Južná Afrika

      Južná Afrika

      PRÍLOHA II

         Strednodobé preskúmanie a rámec hodnotenia mandátu EIB na poskytovanie vonkajších úverov

         Strednodobé preskúmanie

      Do roku 2010 sa vykoná podrobné strednodobé preskúmanie týkajúce sa poskytovania vonkajších úverov EIB. Toto preskúmanie bude vychádzať z nezávislého externého hodnotenia, ktoré sa predloží aj Európskemu parlamentu a Rade. Na základe preskúmania Európsky parlament a Rada dospejú k rozhodnutiu, či a v akom rozsahu by sa mal uvoľniť doplnkový mandát na zvýšenie záruky podľa tohto rozhodnutia na obdobie po roku 2010, či by sa pri tomto mandáte mali urobiť ďalšie zmeny a ako zabezpečiť čo najvyššiu pridanú hodnotu a efektívnosť operácií EIB. Do 30. apríla 2010 Komisia predloží strednodobú správu o preskúmaní Európskemu parlamentu a Rade ako základ pre akýkoľvek návrh zmeny a doplnenia mandátu.

         Rámec hodnotenia

      Bude zahŕňať:

                  a)

                  hodnotenie činností EIB súvisiacich s poskytovaním vonkajších úverov. Časti hodnotenia sa vykonajú v spolupráci s oddeleniami EIB a Komisie zodpovednými za hodnotenie;

                  b)

                  posúdenie širšieho vplyvu poskytovania vonkajších úverov EIB na interakciu s ostatnými medzinárodnými finančnými inštitúciami a inými zdrojmi financovania.

            Na hodnotenie bude dozerať a bude ho riadiť riadiaci výbor, ktorý bude pozostávať z niekoľkých odborníkov vymenovaných Radou guvernérov EIB, ďalej zo zástupcu EIB a zástupcu Komisie. Riadiacemu výboru bude predsedať jeden z týchto odborníkov.
      Riadiacemu výboru budú pomáhať oddelenia EIB a Komisie zodpovedné za hodnotenie a externí odborníci. Týchto externých odborníkov vyberie Komisia na základe výberového konania. Riadiaci výbor sa bude konzultovať vo veci kompetencií a kritérií pre výber externých odborníkov. Náklady spojené s externými odborníkmi bude znášať Komisia a budú uhradené z rozpočtového riadku pre plánovanie tvorby rezerv garančného fondu.
      Záverečnú hodnotiacu správu predloží riadiaci výbor. V správe sa zo zozbieraných informácií vyvodia jasné závery s cieľom poskytnúť nevyhnutné informácie pre rozhodnutie v rámci strednodobého preskúmania, pokiaľ ide o uvoľnenie doplnkovej časti na zostávajúce obdobie trvania mandátu a o regionálne rozdelenie akéhokoľvek dodatočného financovania.

         Rozsah hodnotenia

      Hodnotenie bude pokrývať predchádzajúce mandáty (2000 – 2006) a prvé roky mandátu na roky 2007 – 2013, do konca roku 2009. Preskúma objemy financovania projektov a úhrady za každú krajinu, ako aj technickú pomoc a operácie rizikového kapitálu. Pri hodnotení sa zvážia vplyvy na úrovni projektu, sektora, regiónu a krajiny a jeho závery budú vychádzať z:

                  a)

                  hĺbkového hodnotenia významu a výkonnosti (účinnosť, efektívnosť a udržateľnosť) operácií EIB v porovnaní s ich konkrétnymi regionálnymi cieľmi, ktoré boli pôvodne určené v rámci príslušných vonkajších politík Spoločenstva, ako aj ich pridanej hodnoty (vykoná sa v spolupráci s oddelením EIB zodpovedným za hodnotenie a útvarmi Komisie);

                  b)

                  posúdenia súladu s príslušnými vonkajšími politikami a stratégiami Spoločenstva a zásadou doplnkovosti a pridanej hodnoty operácií EIB v prvých rokoch mandátu na roky 2007 – 2013 v rámci konkrétnych regionálnych cieľov ustanovených na roky 2007 – 2013 a v rámci zodpovedajúcich ukazovateľov výkonnosti, ktoré ustanoví EIB (vykoná sa v spolupráci s oddelením EIB zodpovedným za hodnotenie a útvarmi Komisie);

                  c)

                  analýzy finančných potrieb príjemcov, ich absorbčnej kapacity a dostupnosti iných zdrojov súkromného alebo verejného financovania príslušných investícií;

                  d)

                  posúdenia spolupráce a súdržnosti činností medzi EIB a Komisiou;

                  e)

                  posúdenia spolupráce a synergií medzi EIB a medzinárodnými a dvojstrannými finančnými inštitúciami a agentúrami.

            Na účely posúdenia podľa písmen a) a b) sa zmeria pridaná hodnota operácií EIB v porovnaní s tromi prvkami:

                  —

                  podporou politických cieľov Spoločenstva,

                  —

                  kvalitou samotných projektov,

                  —

                  alternatívnymi zdrojmi financovania.


title: Rozhodnutie Dozorného úradu EZVO č. 533/09/COL zo 16. decembra 2009 , ktorým sa sedemdesiaty siedmykrát menia a dopĺňajú procesné a hmotné pravidlá v oblasti štátnej pomoci zavedením novej kapitoly o zjednodušenom postupe vybavovania určitých druhov štátnej pomoci

text:
               15.3.2012

               SK

               Úradný vestník Európskej únie

               L 75/26

         ROZHODNUTIE DOZORNÉHO ÚRADU EZVO
   č. 533/09/COL
   zo 16. decembra 2009,
   ktorým sa sedemdesiaty siedmykrát menia a dopĺňajú procesné a hmotné pravidlá v oblasti štátnej pomoci zavedením novej kapitoly o zjednodušenom postupe vybavovania určitých druhov štátnej pomoci
   DOZORNÝ ÚRAD EZVO (1),
   SO ZRETEĽOM NA Dohodu o Európskom hospodárskom priestore (2), a najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného úradu a súdneho dvora (3), a najmä na jej článok 24 a článok 5 ods. 2 písm. b),
   keďže:
   Podľa článku 24 Dohody o dozore a súde uvedie dozorný úrad do platnosti ustanovenia Dohody o EHP týkajúce sa štátnej pomoci.
   Podľa článku 5 ods. 2 písm. b) Dohody o dozore a súde vydáva dozorný úrad oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný úrad považuje za nevyhnutné.
   Dozorný úrad schválil 19. januára 1994 procesné a hmotné pravidlá v oblasti štátnej pomoci (4).
   Európska komisia prijala 16. júna 2009 oznámenie o zjednodušenom postupe vybavovania určitých druhov štátnej pomoci (5).
   Toto oznámenie má význam aj pre Európsky hospodársky priestor.
   V rámci celého Európskeho hospodárskeho priestoru sa má zabezpečiť jednotné uplatňovanie pravidiel EHP o štátnej pomoci.
   Podľa bodu II v časti VŠEOBECNÉ na konci prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou.
   Po konzultácii tejto problematiky s Európskou komisiou 8. decembra 2009 a krajinami EZVO prostredníctvom listov z 20. novembra 2009,
   PRIJAL TOTO ROZHODNUTIE:
   Článok 1
   Usmernenia o štátnej pomoci sa menia a dopĺňajú zavedením novej kapitoly o zjednodušenom postupe vybavovania určitých druhov štátnej pomoci. Nová kapitola je obsiahnutá v prílohe k tomuto rozhodnutiu.
   Článok 2
   Iba anglické znenie je autentické.

      V Bruseli 16. decembra 2009

            Za Dozorný orgán EZVO

         Per SANDERUD

            predseda

         Kristján Andri STEFÁNSSON

            člen kolégia

      (1)  Ďalej len „dozorný úrad“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, ktoré prijal a vydal dozorný úrad 19. januára 1994, uverejnené v Úradnom vestníku Európskej únie (ďalej len „Ú. v. EÚ/ES“) (L 231, 3.9.1994, s. 1, a v dodatku EHP č. 32, 3.9.1994, s. 1) (ďalej len „usmernenia o štátnej pomoci“). Aktualizované znenie usmernení o štátnej pomoci je uverejnené na webovej stránke dozorného úradu: http://www.eftasurv.int/state-aid/legal-framework/state-aid-guidelines/.

      (5)  Ú. v. EÚ C 136, 16.6.2009, s. 3.

      PRÍLOHA I

         USMERNENIA O ZJEDNODUŠENOM POSTUPE VYBAVOVANIA URČITÝCH DRUHOV ŠTÁTNEJ POMOCI
          (1)

      1.   Úvod

                  1.

                  V týchto usmerneniach sa stanovuje zjednodušený postup, v rámci ktorého dozorný úrad zamýšľa v úzkej spolupráci s príslušným štátom EZVO preskúmať v skrátenom časovom rámci určité druhy opatrení štátnej podpory, pri ktorých dozorný úrad potrebuje len overiť, či je opatrenie v súlade s platnými pravidlami a postupmi, bez toho, aby využil pravidlá voľného uváženia. Skúsenosti, ktoré dozorný úrad získal pri uplatňovaní článku 61 Dohody o EHP a nariadení, rámcov, usmernení a oznámení prijatých na základe článku 61 Dohody o EHP (2), ukázali, že určité kategórie notifikovanej pomoci sa obvykle schvaľujú bez toho, aby vznikli akékoľvek pochybnosti, pokiaľ ide o ich zlučiteľnosť s Dohodou o EHP, za predpokladu, že sa nevyskytujú žiadne osobitné okolnosti. Tieto kategórie pomoci sú opísané v oddiele 2. Ostatné opatrenia pomoci notifikované dozornému úradu sa budú riadiť príslušnými postupmi (3) a ako zvyčajne aj Kódexom najlepšej praxe pre uskutočňovanie konaní vo veci kontroly štátnej pomoci.

                  2.

                  Účelom týchto usmernení je stanoviť podmienky, za akých dozorný úrad obvykle prijíma rozhodnutie v skrátenej podobe, v ktorom vyhlasuje určité druhy opatrení štátnej podpory za zlučiteľné s Dohodou o EHP na základe zjednodušeného postupu, a poskytnúť usmernenia týkajúce sa samotného postupu. Keď sa splnia všetky podmienky uvedené v týchto usmerneniach, dozorný úrad vynaloží maximálne úsilie na prijatie rozhodnutia v skrátenej podobe o tom, že notifikované opatrenie nepredstavuje pomoc alebo že nevyvolalo žiadne námietky, a to do 20 pracovných dní odo dňa notifikácie v súlade s článkom 4 ods. 2 alebo článkom 4 ods. 3 v časti II protokolu 3 k Dohode medzi štátmi EZVO o zriadení dozorného úradu a súdneho dvora.

                  3.

                  Ak je však uplatniteľná ktorákoľvek zo záruk alebo výnimiek uvedených v bodoch 6 až 12 týchto usmernení, dozorný úrad sa môže v súvislosti s notifikovanou pomocou vrátiť k bežnému postupu opísanému v kapitole II protokolu 3 a potom prijať úplné rozhodnutie podľa článku 4 a/alebo článku 7 uvedeného protokolu. V každom prípade sú však právne vymáhateľnými lehotami iba lehoty stanovené v článku 4 ods. 5 a článku 7 ods. 6 protokolu 3.

                  4.

                  Cieľom uplatňovania postupov, ktoré sú uvedené v týchto usmerneniach, je predvídateľnejšia a efektívnejšia kontrola štátnej pomoci v EHP. Žiadnu časť týchto usmernení nemožno vykladať tak, že z nej vyplýva, že opatrenie podpory, ktoré sa nepovažuje za štátnu pomoc v zmysle článku 61 Dohody o EHP, sa musí oznámiť dozornému úradu, aj keď štátom EZVO zostáva možnosť notifikovať takéto opatrenia podpory z dôvodov právnej istoty.

            2.   Kategórie štátnej pomoci vhodné na vybavenie v rámci zjednodušeného postupu

         Oprávnené kategórie štátnej pomoci

                  5.

                  Nasledujúce kategórie opatrení sú v zásade vhodné na vybavenie v rámci zjednodušeného postupu:

                              a)

                              Kategória 1: Opatrenia pomoci, na ktoré sa v rámci existujúcich usmernení vzťahuje „štandardné posudzovanie“
                              Opatrenia pomoci, na ktoré sa vzťahuje „štandardné posudzovanie“ (oddiely o tzv. bezpečnom prístave) (4) alebo rovnocenné druhy posudzovania (5) podľa horizontálnych usmernení, pokiaľ sa na ne nevzťahuje všeobecné nariadenie o skupinových výnimkách, sú v zásade vhodné na vybavenie v rámci zjednodušeného postupu.
                              Zjednodušený postup sa použije len v prípade, že sa dozorný úrad na základe prednotifikačnej fázy (pozri body 13 až 16) presvedčí, že boli splnené všetky hmotnoprávne a procesnoprávne požiadavky stanovené v uplatniteľných odsekoch príslušných usmernení. To znamená, že sa v prednotifikačnej fáze potvrdí, že notifikované opatrenie pomoci spĺňa prima facie príslušné kategórie podmienok, ktoré sú podrobnejšie opísané v jednotlivých uplatniteľných horizontálnych nástrojoch, týkajúce sa:

                                          —

                                          typu príjemcu,

                                          —

                                          oprávnených nákladov,

                                          —

                                          intenzity pomoci a bonusov,

                                          —

                                          stropov pre jednotlivé notifikácie alebo maximálnej výšky pomoci,

                                          —

                                          druhu použitého nástroja pomoci,

                                          —

                                          kumulácie,

                                          —

                                          stimulačného účinku,

                                          —

                                          transparentnosti,

                                          —

                                          vylúčenia príjemcov, voči ktorým sa nárokuje vrátenie pomoci (6).

                                    Medzi druhy opatrení, pri ktorých je dozorný úrad pripravený zvážiť uplatňovanie zjednodušeného postupu v tejto kategórii, patria najmä:

                                          i)

                                          opatrenia rizikového kapitálu majúce inú formu ako účasť v investičnom fonde súkromného vlastného kapitálu a spĺňajúce všetky ostatné podmienky uvedené v oddiele 4 usmernení o rizikovom kapitáli;

                                          ii)

                                          investičná pomoc na ochranu životného prostredia spĺňajúca podmienky uvedené v oddiele 3 usmernení o pomoci na ochranu životného prostredia:

                                                      —

                                                      ktorej základ na účely oprávnených nákladov sa určuje na základe metodiky výpočtu celkových nákladov v súlade s bodom 82 usmernení o pomoci na životné prostredie (7), alebo

                                                      —

                                                      zahŕňajúca bonus za ekologické inovácie, ktorého súlad s bodom 78 usmernení pre pomoc na životné prostredie (8) bol preukázaný;

                                          iii)

                                          pomoc pre mladé inovačné podniky poskytnutá v súlade s oddielom 5.4 usmernení pre výskum, vývoj a inovácie, ktorej inovačný charakter sa určí na základe oddielu 5.4 písm. b) bodu i) usmernení (9);

                                          iv)

                                          pomoc inovačným zoskupeniam poskytnutá v súlade s oddielmi 5.8 a 7.1 usmernení pre výskum, vývoj a inovácie;

                                          v)

                                          pomoc na inováciu procesu a organizácie v službách poskytnutá v súlade s oddielom 5.5 usmernení pre výskum, vývoj a inovácie;

                                          vi)

                                             ad hoc regionálna pomoc, ktorá je pod stropom individuálnej notifikačnej povinnosti ustanovenej v bode 53 usmernení o regionálnej pomoci (10);

                                          vii)

                                          pomoc na záchranu vo výrobnom sektore a v sektore služieb (s výnimkou finančného sektora) spĺňajúca všetky podstatné podmienky oddielu 3.1.1 a oddielu 3.1.2 usmernení o záchrane a reštrukturalizácii (11);

                                          viii)

                                          schémy na záchranu a reštrukturalizáciu malých podnikov, ktoré spĺňajú všetky podmienky oddielu 4 usmernení o záchrane a reštrukturalizácii (12);

                                          ix)

                                             ad hoc pomoc na reštrukturalizáciu MSP za predpokladu, že spĺňa všetky podmienky ustanovené v oddiele 3 usmernení o záchrane a reštrukturalizácii (13);

                                          x)

                                          vývozné úvery v sektore lodného staviteľstva spĺňajúce všetky podmienky v oddiele 3.3.4 rámcovej úpravy pre lodné staviteľstvo (14);

                                          xi)

                                          schémy na podporu audiovizuálnych diel spĺňajúce všetky podmienky ustanovené v oddiele 2.3 oznámenia o kinematografii, pokiaľ ide o vývoj, produkciu, distribúciu a propagáciu audiovizuálnych diel (15);

                                    Uvedený zoznam je ilustratívny a môže sa vyvíjať na základe budúcich revízií v súčasnosti uplatňovaných nástrojov alebo nových nástrojov. Dozorný úrad môže z času na čas tento zoznam revidovať s cieľom udržiavať ho v súlade s platnými pravidlami štátnej pomoci.

                              b)

                              Kategória 2: Opatrenia zodpovedajúce zaužívanej praxi dozorného úradu pri prijímaní rozhodnutí
                              Opatrenia pomoci, ktorých znaky zodpovedajú opatreniam pomoci schváleným aspoň v troch predchádzajúcich rozhodnutiach dozorného úradu (ďalej len „predchádzajúce rozhodnutia“) (16) a ktorých posúdenie sa tak môže vykonať okamžite na základe zaužívanej praxe dozorného úradu pri prijímaní rozhodnutí, sú v zásade vhodné na vybavenie v rámci zjednodušeného postupu. Ako „predchádzajúce rozhodnutia“ sa môžu kvalifikovať len rozhodnutia dozorného úradu prijaté v rámci posledných desiatich rokov pred dátumom predbežnej notifikácie (pozri bod 14).
                              Zjednodušený postup sa uplatní iba v prípade, keď sa dozorný úrad na základe prednotifikačnej fázy presvedčí (pozri body 13 – 16), že sú splnené hmotnoprávne a procesnoprávne podmienky, ktorými sa riadili predchádzajúce rozhodnutia, najmä pokiaľ ide o ciele a celkové nastavenie opatrenia, druhy príjemcov, oprávnené náklady, stropy pre jednotlivé notifikácie, intenzity pomoci a bonusy (ak sú uplatniteľné), ustanovenia o kumulácii, stimulačný účinok a požiadavky na transparentnosť. Okrem toho, ako sa uvádza v bode 11, dozorný úrad sa vráti k bežnému konaniu aj v prípade, že by oznamované opatrenie pomoci mohlo prospieť podniku, voči ktorému sa nárokuje vrátenie pomoci na základe predchádzajúceho rozhodnutia Komisie, ktorým bola pomoc označená za neoprávnenú a nezlučiteľnú s Dohodou o EHP (takzvaná záležitosť Deggendorf).
                              Medzi druhy opatrení, pri ktorých je dozorný úrad pripravený zvážiť uplatňovanie zjednodušeného postupu v tejto kategórii, patria najmä:

                                          i)

                                          opatrenia pomoci na zachovanie národného kultúrneho dedičstva súvisiace s činnosťami spojenými s historickými, starobylými miestami alebo národnými pamiatkami pod podmienkou, že pomoc je obmedzená na „zachovanie kultúrneho dedičstva“ v zmysle článku 61 ods. 3 písm. c) Dohody o EHP v spojení s článkom 107 ods. 3 písm. d) Zmluvy o fungovaní Európskej únie (17);

                                          ii)

                                          schémy pomoci pre divadelné, tanečné a hudobné činnosti (18);

                                          iii)

                                          schémy pomoci na podporu jazykov menšín (19);

                                          iv)

                                          opatrenia pomoci v prospech vydavateľského odvetvia (20);

                                          v)

                                          opatrenia pomoci v prospech širokopásmového pripojenia vo vidieckych oblastiach (21);

                                          vi)

                                          záručné schémy na financovanie lodného staviteľstva (22);

                                          vii)

                                          opatrenia pomoci spĺňajúce všetky ostatné uplatniteľné ustanovenia všeobecného nariadenia o skupinových výnimkách, ktoré však boli vylúčené z jeho uplatňovania výlučne z dôvodu, že:

                                                      —

                                                      opatrenia predstavujú pomoc ad hoc
                                                          (23),

                                                      —

                                                      opatrenia nie sú poskytnuté transparentne (článok 5 všeobecného nariadenia o skupinových výnimkách), ale ich ekvivalent hrubého grantu je vypočítaný na základe metodiky schválenej dozorným úradom v troch individuálnych rozhodnutiach prijatých po 1. januári 2007;

                                          viii)

                                          opatrenia na podporu rozvoja miestnej infraštruktúry, ktoré nepredstavujú štátnu pomoc v zmysle článku 61 ods. 1 Dohody o EHP, vzhľadom na skutočnosť, že so zreteľom na osobitosti prípadu toto opatrenie nebude mať žiadny vplyv na obchod v rámci EHP (24);

                                          ix)

                                          predĺženie platnosti a/alebo úprava existujúcich schém nad rámec zjednodušeného postupu podľa rozhodnutia dozorného úradu č. 195/04/COL zo 14. júla 2004 o vykonávacích ustanoveniach uvedených v článku 27 v časti II protokolu 3 k Dohode medzi štátmi EZVO o zriadení dozorného úradu a súdneho dvora (25) (pozri ďalej kategóriu 3), napríklad pokiaľ ide o prispôsobenie existujúcich schém novým horizontálnym usmerneniam (26).

                                    Uvedený zoznam je len ilustračný, pretože presný rozsah tejto kategórie sa môže vyvíjať v súlade s praxou dozorného úradu pri prijímaní rozhodnutí. Dozorný úrad môže z času na čas tento ilustratívny zoznam revidovať s cieľom udržiavať ho v súlade s vývojom praxe.

                              c)

                              Kategória 3: Predĺženie alebo rozšírenie existujúcich schém
                              V článku 4 rozhodnutia dozorného úradu č. 195/04/COL sa stanovuje zjednodušený postup notifikácie určitých zmien existujúcej pomoci. Podľa uvedeného článku „[…] budú tieto úpravy týkajúce sa existujúcej právnej pomoci oznámené na zjednodušenom formulári na oznámenie uvedenom v prílohe II k tomuto rozhodnutiu:

                                          a)

                                          zvýšenie rozpočtu povoleného programu pomoci, ktoré predstavuje viac ako 20 %;

                                          b)

                                          predĺženie existujúceho povoleného programu pomoci až na šesť rokov so zvýšením rozpočtu alebo bez neho;

                                          c)

                                          sprísnenie kritérií na uplatňovanie povoleného programu pomoci, zníženie intenzity pomoci alebo zníženie oprávnených výdavkov.“

                        Tieto usmernenia nemajú vplyv na uplatňovanie článku 4 rozhodnutia dozorného úradu č. 195/04/COL. Dozorný úrad však vyzýva oznamujúci štát EZVO, aby postupoval v súlade s týmito usmerneniami vrátane predchádzajúcej notifikácie príslušných opatrení pomoci a použil formulár na zjednodušenú notifikáciu, ktorý tvorí prílohu k rozhodnutiu dozorného úradu č. 195/04/COL. Dozorný úrad okrem toho v rámci tohto postupu vyzve dotknutý štát EZVO, aby súhlasil s uverejnením zhrnutia tejto notifikácie na webových stránkach dozorného úradu.

         Záruky a výnimky

                  6.

                  Keďže zjednodušený postup sa uplatňuje len na pomoc notifikovanú na základe článku 1 ods. 3 časti I protokolu 3 k Dohode medzi štátmi EZVO o zriadení dozorného úradu a súdneho dvora, neoprávnená pomoc je vylúčená. Okrem toho v miere, v akej sa Dohoda o EHP vzťahuje na nasledujúce sektory, sa zjednodušený postup vzhľadom na osobitosti daných odvetví nebude uplatňovať na pomoc určenú na podporu činností v odvetviach rybolovu a akvakultúry, činností v oblasti prvovýroby poľnohospodárskych výrobkov ani činností v oblasti spracovania alebo odbytu poľnohospodárskych výrobkov. Okrem toho sa zjednodušený postup nebude uplatňovať retroaktívne na opatrenia vopred notifikované pred 1. januárom 2010.

                  7.

                  Pri posudzovaní, či notifikované opatrenie pomoci patrí do jednej z oprávnených kategórií uvedených v bode 5, dozorný úrad zabezpečí zavedenie dostatočne presných uplatniteľných usmernení a/alebo zaužívanej praxe dozorného úradu pri prijímaní rozhodnutí, na základe ktorých sa bude notifikované opatrenie pomoci posudzovať. Vzhľadom na to, že úplnosť notifikácie predstavuje kľúčový prvok rozhodujúci o tom, či sa uplatní zjednodušený postup, žiada sa, aby oznamujúci štát EZVO poskytol na začiatku prednotifikačnej fázy všetky príslušné informácie vrátane predchádzajúcich rozhodnutí, na ktoré sa prípadne odvoláva (pozri bod 14).

                  8.

                  Ak notifikačný formulár nie je úplný alebo obsahuje zavádzajúce alebo nesprávne informácie, dozorný úrad zjednodušený postup neuplatní. Okrem toho v rozsahu, v akom notifikácia zahŕňa nové právne otázky všeobecného záujmu, dozorný úrad obvykle neuplatní zjednodušený postup.

                  9.

                  Zatiaľ čo bežne možno predpokladať, že opatrenia pomoci patriace do kategórií uvedených v bode 5 nevyvolajú pochybnosti o ich zlučiteľnosti s Dohodou o EHP, môžu sa napriek tomu vyskytnúť osobitné okolnosti, ktoré si vyžiadajú bližšie preskúmanie. V takých prípadoch sa dozorný úrad môže kedykoľvek vrátiť k bežnému postupu.

                  10.

                  K takýmto osobitným okolnostiam môžu patriť najmä určité druhy opatrení, ktoré zatiaľ neboli vyskúšané v praxi dozorného úradu pri prijímaní rozhodnutí, predchádzajúce rozhodnutia, ktoré dozorný úrad môže časom prehodnotiť v zmysle najnovšej judikatúry alebo vývojových tendencií v EHP, nové technické problémy, prípadne obavy týkajúce sa ich zlučiteľnosti s ostatnými ustanoveniami Dohody o EHP (napr. zákazom diskriminácie, štyrmi slobodami atď.).

                  11.

                  Dozorný úrad sa vráti k bežnému konaniu v prípade, že by oznamované opatrenie pomoci mohlo prospieť podniku, voči ktorému sa nárokuje vrátenie pomoci na základe predchádzajúceho rozhodnutia dozorného úradu, ktorým bola pomoc označená za neoprávnenú a nezlučiteľnú s Dohodou o EHP (takzvaná záležitosť Deggendorf).

                  12.

                  Napokon, ak tretia strana vyjadrí opodstatnené obavy týkajúce sa notifikovaného opatrenia pomoci v lehote stanovenej v bode 21 týchto usmernení, dozorný úrad sa vráti k bežnému postupu (27) a informuje o tom štát EZVO.

            3.   Procesné ustanovenia

         Kontakty pred notifikáciou

                  13.

                  Dozorný úrad považuje kontakty s oznamujúcim štátom EZVO pred notifikáciou za užitočné dokonca aj v zdanlivo bezproblémových prípadoch. Takéto kontakty umožnia dozornému úradu, ale najmä štátom EZVO, určiť včas príslušné nástroje dozorného úradu alebo predchádzajúce rozhodnutia, pravdepodobný stupeň zložitosti hodnotiaceho postupu dozorného úradu a rozsah a hĺbku informácií požadovaných dozorným úradom na celkové posúdenie prípadu.

                  14.

                  Vzhľadom na časové obmedzenia pri zjednodušenom postupe je preto posúdenie opatrenia štátnej podpory v rámci zjednodušeného postupu podmienené kontaktmi medzi štátom EZVO a dozorným úradom pred notifikáciou. V tejto súvislosti sa štát EZVO vyzve, aby predložil návrh notifikačného formulára s potrebnými formulármi doplňujúcich informácií stanovenými v článku 2 rozhodnutia dozorného úradu č. 195/04/COL a ak je to vhodné, s príslušnými predchádzajúcimi rozhodnutiami, a to prostredníctvom IT aplikácie dozorného úradu zriadenej na tento účel. Štát EZVO môže v tomto štádiu požiadať dozorný úrad, aby upustil od požiadavky vyplnenia určitých častí notifikačného formulára. Štát EZVO a dozorný úrad sa okrem toho môžu v rámci prednotifikačného kontaktu dohodnúť, že štát EZVO nemusí predložiť návrh notifikačného formulára a sprievodné informácie v prednotifikačnej fáze. Takáto dohoda môže byť vhodná napríklad z dôvodu opakujúceho sa charakteru niektorých opatrení pomoci [napríklad kategória pomoci uvedená v bode 5 písm. c) týchto usmernení]. V tejto súvislosti môže byť štát EZVO vyzvaný, aby pristúpil priamo k notifikácii, pokiaľ dozorný úrad usúdi, že nie je potrebná podrobná diskusia o plánovaných opatreniach pomoci.

                  15.

                  Do dvoch týždňov od doručenia notifikačného formulára dozorný úrad obvykle zorganizuje prvý prednotifikačný kontakt. Dozorný úrad podporí udržiavanie kontaktov prostredníctvom elektronickej pošty alebo konferenčných hovorov alebo na osobitnú žiadosť daného štátu EZVO zorganizuje stretnutia. Do 5 pracovných dní po poslednom prednotifikačnom kontakte dozorný úrad oznámi príslušnému štátu EZVO, či prípad prima facie spĺňa podľa ich názoru podmienky na vybavenie v rámci zjednodušeného postupu, ktoré informácie je ešte potrebné poskytnúť na to, aby opatrenie spĺňalo podmienky na vybavenie v rámci uvedeného postupu, alebo či prípad zostane predmetom bežného postupu.

                  16.

                  Oznámenie dozorného úradu, že príslušný prípad sa môže vybaviť v rámci zjednodušeného konania, znamená, že štát EZVO a dozorný úrad sa dohodli prima facie, že informácie poskytnuté v prednotifikačnej fáze by sa považovali za úplnú notifikáciu, ak by boli predložené ako formálna notifikácia. Dozorný úrad by teda v zásade bol schopný schváliť opatrenie po jeho formálnej notifikácii na základe notifikačného formulára, v ktorom budú zohľadnené výsledky kontaktov pred notifikáciou, bez toho, aby požadoval ďalšie informácie.

         Notifikácia

                  17.

                  Štát EZVO notifikuje príslušné opatrenie(-a) pomoci najneskôr do 2 mesiacov po tom, ako ho dozorný úrad informuje, že opatrenie prima facie považujú za opatrenie, ktoré spĺňa podmienky na vybavenie v rámci uvedeného postupu. Pokiaľ notifikácia obsahuje akékoľvek zmeny oproti informáciám predloženým v prednotifikačných dokumentoch, tieto zmeny musia byť zreteľne vyznačené v rámci notifikačného formulára.

                  18.

                  Predložením notifikácie príslušným štátom EZVO začne pre dozorný úrad plynúť lehota stanovená v bode 2.

                  19.

                  V rámci zjednodušeného postupu sa nestanovuje osobitný formulár pre zjednodušený postup. S výnimkou prípadov patriacich do kategórie pomoci uvedenej v bode 5 písm. c) týchto usmernení sa má notifikácia vykonať na štandardných notifikačných formulároch uvedených v rozhodnutí dozorného úradu č. 195/04/COL.

         Uverejnenie zhrnutia notifikácie

                  20.

                  Dozorný úrad na základe informácií poskytnutých štátom EZVO uverejní na svojich webových stránkach zhrnutie notifikácie v štandardnom formulári uvedenom v prílohe I k týmto usmerneniam. V tomto štandardnom formulári sa uvedie, že na základe informácií poskytnutých štátom EZVO opatrenie pomoci spĺňa podmienky uplatnenia zjednodušeného postupu. Ak štát EZVO požiada dozorný úrad, aby notifikované opatrenie riešil podľa týchto usmernení, bude sa to považovať za jeho súhlas s tým, že informácie poskytnuté v jeho notifikácii, ktoré sa majú uverejniť na webových stránkach v podobe formulára uvedeného v prílohe I k týmto usmerneniam, nemajú dôverný charakter. Okrem toho sa žiada, aby štát EZVO jednoznačne uviedol, či notifikácia obsahuje nejaké obchodné tajomstvá.

                  21.

                  Zainteresované strany potom budú mať 10 pracovných dní na predloženie pripomienok (vrátane znenia, ktoré neobsahuje dôverné informácie), najmä k okolnostiam, ktoré by si mohli vyžiadať dôkladnejšie preskúmanie. V prípade, že zainteresované strany vyslovia opodstatnené obavy z narušenia hospodárskej súťaže, dozorný úrad sa vráti k bežnému postupu a bude o tom informovať príslušný štát EZVO a zainteresovanú(-é) stranu(-y). Príslušný štát EZVO bude takisto informovaný o všetkých opodstatnených obavách a poskytne sa mu možnosť vyjadriť k nim svoje stanovisko.

         Rozhodnutie v skrátenej podobe

                  22.

                  Ak sa dozorný úrad presvedčí, že notifikované opatrenie spĺňa kritériá zjednodušeného postupu (pozri najmä bod 5), vydá rozhodnutie v skrátenej podobe. Dozorný úrad teda do 20 pracovných dní odo dňa notifikácie vynaloží maximálne úsilie na prijatie rozhodnutia o tom, že notifikované opatrenie nepredstavuje pomoc alebo že nevyvolalo žiadne námietky podľa článku 4 ods. 2 alebo 3 v časti II protokolu 3, ak sa neuplatní žiadna záruka ani výnimka uvedená v bodoch 6 až 12 týchto usmernení.

         Uverejnenie rozhodnutia v skrátenej podobe

                  23.

                  Dozorný úrad v súlade s článkom 26 ods. 1 v časti II protokolu 3 uverejní zhrnutie oznámenia o rozhodnutí v Úradnom vestníku Európskej únie a v jeho dodatku EHP. Rozhodnutie v skrátenej podobe sa sprístupní na webových stránkach dozorného úradu. Bude obsahovať odkaz na súhrnné informácie o notifikácii uverejnené na webových stránkach dozorného úradu v čase notifikácie, štandardné posúdenie opatrenia podľa článku 61 ods. 1 Dohody o EHP a podľa potreby aj vyhlásenie, že opatrenie pomoci sa vyhlasuje za zlučiteľné s Dohodou o EHP, pretože patrí do jednej alebo viacerých kategórií stanovených v bode 5 týchto usmernení, pričom zodpovedajúca kategória alebo kategórie budú jednoznačne identifikované, ako aj odkaz na príslušné súvisiace horizontálne nástroje a/alebo predchádzajúce rozhodnutia.

            4.   Záverečné ustanovenia

                  24.

                  Na základe žiadosti príslušného štátu EZVO dozorný úrad uplatní zásady stanovené v týchto usmerneniach na opatrenia notifikované podľa bodu 17 počnúc 1. januárom 2010.

                  25.

                  Dozorný úrad môže tieto usmernenia prehodnotiť z hľadiska dôležitých aspektov politiky hospodárskej súťaže alebo s cieľom zohľadniť vývoj právnych predpisov o štátnej pomoci a praxou pri prijímaní rozhodnutí. Dozorný úrad má v úmysle prehodnotiť usmernenia po prvýkrát najneskôr štyri roky po ich uverejnení. Dozorný úrad v tejto súvislosti preskúma, do akej miery by sa mali vypracovať zjednodušené notifikačné formuláre na uľahčenie vykonávania týchto usmernení.

         (1)  Táto kapitola zodpovedá oznámeniu Komisie o zjednodušenom postupe vybavovania určitých druhov štátnej pomoci (Ú. v. EÚ C 136, 16.6.2009, s. 3).

         (2)  Pozri predovšetkým usmernenia Spoločenstva pre štátnu pomoc na výskum, vývoj a inovácie (Ú. v. EÚ L 305, 19.11.2009, s. 1, a dodatok EHP č. 60, 19.11.2009, s. 1) (ďalej len „usmernenia pre výskum, vývoj a inovácie“); usmernenia Spoločenstva o štátnej pomoci a rizikovom kapitáli pre malé a stredné podniky (Ú. v. EÚ L 184, 16.7.2009, s. 18) (ďalej len „usmernenia o rizikovom kapitáli“); usmernenia o štátnej pomoci na ochranu životného prostredia (Ú. v. EÚ L 144, 10.6.2010, s. 1, a dodatok EHP č. 29, 10.6.2010, s. 1) (ďalej len „usmernenia pre pomoc na životné prostredie“); usmernenia pre národnú regionálnu pomoc na roky 2007 – 2013 (Ú. v. EÚ L 54, 28.2.2008, s. 1) (ďalej len „usmernenia pre regionálnu pomoc“); rozhodnutie o predĺžení platnosti usmernení štátnej pomoci pre lodné staviteľstvo (Ú. v. EÚ L 148, 11.6.2009, s. 55) (ďalej len „usmernenia pre lodné staviteľstvo“); usmernenia o štátnej pomoci pre kinematografické a iné audiovizuálne diela (Ú. v. EÚ L 105, 21.4.2011, s. 32, a dodatok EHP č. 23, 21.4.2011, s. 1) (ďalej len „usmernenia pre kinematografiu“); nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (všeobecné nariadenie o skupinových výnimkách) (Ú. v. EÚ L 214, 9.8.2008, s. 3, začlenené do prílohy XV k Dohode o EHP rozhodnutím spoločného výboru č. 120/2008 (Ú. v. EÚ L 339, 18.12.2008, s. 111, a v dodatku EHP č. 79, 18.12.2008, s. 20).

         (3)  Opatrenia oznámené dozornému úradu v súvislosti so súčasnou finančnou krízou podľa usmernení dozorného úradu s názvom Uplatnenie pravidiel štátnej pomoci na opatrenia prijaté v prospech finančných inštitúcií v súvislosti so súčasnou globálnou finančnou krízou (Ú. v. EÚ L 17, 20.1.2011, s. 1, a dodatok EHP č. 3, 20.1.2011, s. 31) a Dočasný rámec pre opatrenia štátnej pomoci na podporu prístupu k financovaniu v období súčasnej finančnej a hospodárskej krízy (Ú. v. EÚ L 15, 20.1.2011, s. 26, a dodatok EHP č. 3, 20.1.2011, s. 31) nebudú predmetom zjednodušeného postupu stanoveného v týchto usmerneniach. Na urýchlené riešenie týchto prípadov boli zavedené osobitné úpravy ad hoc.

         (4)  Napríklad oddiel 5 usmernení pre štátnu pomoc na výskum, vývoj a inovácie alebo oddiel 3 usmernení o pomoci na ochranu životného prostredia a oddiel 4 usmernení o rizikovom kapitáli.

         (5)  Usmernenia o regionálnej pomoci; oddiel 3.1.2 usmernení o štátnej pomoci na záchranu a reštrukturalizáciu firiem v ťažkostiach (Ú. v. EÚ L 107, 28.4.2005, s. 28) (ďalej len „usmernenia o záchrane a reštrukturalizácii“).

         (6)  Dozorný úrad sa vráti k bežnému konaniu v prípade, ak by notifikované opatrenie pomoci mohlo prospieť podniku, voči ktorému sa nárokuje vrátenie pomoci na základe predchádzajúceho rozhodnutia dozorného úradu, ktorým bola pomoc označená za neoprávnenú a nezlučiteľnú s Dohodou o EHP (tzv. záležitosť Deggendorf) (pozri vec C-188/92, TWD Textilwerke Deggendorf, Zb. 1994, s. I-833.

         (7)  V článku 18 ods. 5 všeobecného nariadenia o skupinových výnimkách sa predpokladá zjednodušená metodika výpočtu nákladov.

         (8)  Vo všeobecnom nariadení o skupinových výnimkách nie sú udelené výnimky na bonusy za ekologické inovácie.

         (9)  Všeobecné nariadenie o skupinových výnimkách sa vzťahuje len na mladé inovačné podniky, ktoré spĺňajú podmienky ustanovené v bode 5.4 písm. b) bode ii) usmernení pre výskum, vývoj a inovácie.

         (10)  V takýchto prípadoch informácie, ktoré má poskytnúť štát EZVO, musia vopred preukázať, že: i) výška pomoci je pod notifikačným stropom (bez zložitého výpočtu čistej súčasnej hodnoty); ii) pomoc sa týka novej investície (nie investície na obnovu) a iii) priaznivé vplyvy pomoci na regionálny rozvoj zjavne prevažujú nad narušením hospodárskej súťaže, ktoré spôsobí (pozri napr. rozhodnutie Komisie vo veci N 721/2007 (Poľsko, „Reuters Europe SA“).

         (11)  Pozri napr. rozhodnutia Komisie vo veciach N 28/2006 (Poľsko, Techmatrans); N 258/2007 (Nemecko, pomoc na záchranu Erich Rohde KG); N 802/2006 (Taliansko, pomoc na záchranu Sandretto Industrie).

         (12)  Pozri napr. rozhodnutia Komisie vo veciach N 85/2008 (Rakúsko, záručná schéma pre malé a stredné podniky v regióne Salzburg); N 386/2007 (Francúzsko, schéma pomoci na záchranu a reštrukturalizáciu pre malé a stredné podniky); N 832/2006 (Taliansko, schéma na záchranu a reštrukturalizáciu Valle d’Aosta). Tento prístup je v súlade s článkom 1 ods. 7 všeobecného nariadenia o skupinových výnimkách.

         (13)  Pozri napr. rozhodnutia Komisie vo veciach N 92/2008 (Rakúsko, pomoc na reštrukturalizáciu pre Der Bäcker Legat) a N 289/2007 (Taliansko, pomoc na reštrukturalizáciu Fiem SRL).

         (14)  Pozri napríklad rozhodnutia Komisie vo veciach N 76/2008 (Nemecko, predĺženie platnosti finančnej schémy CIRR na vývoz lodí), N 26/2008 (Dánsko, zmeny finančnej schémy na vývoz lodí) a N 760/2006 (Španielsko, predĺženie schémy na financovanie vývozu – španielske lodné staviteľstvo).

         (15)  Hoci sa kritériá usmernení uplatňujú priamo len na činnosť produkcie, v praxi sa uplatňujú analogicky aj na posudzovanie zlučiteľnosti činností pred produkciou audiovizuálnych diel a po nej, ako aj na posúdenie zásad nevyhnutnosti a proporcionality podľa článku 61 ods. 3 písm. c) Dohody o EHP. Pozri napr. rozhodnutia Komisie vo veciach N 233/2008 (schéma na podporu lotyšského filmu), N 72/2008 (Španielsko, schéma na podporu filmov v Madride), N 60/2008 (Taliansko, podpora filmovej produkcie v regióne Sardínia) a N 291/2007 (Holandský filmový fond).

         (16)  Dozorný úrad môže pri posudzovaní, či ide o zaužívanú prax pri prijímaní rozhodnutí, vychádzať aj z rozhodnutí Komisie.

         (17)  Pozri napr. rozhodnutia Komisie vo veciach N 393/2007 (Holandsko, dotácia pre NV Bergkwartier), N 106/2005 (Poľsko, Hala Ludowa vo Wroclawi) a N 123/2005 (Maďarsko, účelovo viazaná schéma pre cestovný ruch a kultúru v Maďarsku).

         (18)  Pozri napríklad rozhodnutia Komisie vo veciach N 340/2007 (Španielsko, pomoc na divadelnú, tanečnú a audiovizuálnu činnosť v Baskicku), N 257/2007 (Španielsko, propagácia divadelnej produkcie v Baskicku) a N 818/99 (Francúzsko, parafiškálna daň z divadelných a koncertných podujatí).

         (19)  Pozri napr. rozhodnutia Komisie vo veciach N 776/2006 (Španielsko, pomoc na podporu baskického jazyka), N 49/2007 (Španielsko, pomoc na podporu baskického jazyka) a N 161/2008 (Španielsko, pomoc na podporu baskického jazyka).

         (20)  Pozri napríklad rozhodnutia Komisie vo veciach N 687/2006 (Slovenská republika, pomoc spoločnosti Kalligram s. r. o. v prospech periodika), N 1/2006 (Slovinsko, podpora vydavateľského odvetvia v Slovinsku) a N 268/2002 (Taliansko, pomoc v prospech vydavateľského odvetvia na Sicílii).

         (21)  Pozri napr. rozhodnutia Komisie vo veciach N 264/2006 (Taliansko, širokopásmové pripojenie pre vidiecke oblasti Toskánska), N 473/2007 (Taliansko, širokopásmové pripojenie pre Alto Adige) a N 115/2008 (širokopásmové pripojenie pre vidiecke oblasti v Nemecku).

         (22)  Pozri napríklad rozhodnutia Komisie vo veciach N 325/2006 (Nemecko, predĺženie platnosti záručných schém na financovanie lodného staviteľstva), N 35/2006 (Francúzsko, záručná schéma na financovanie lodí a garanciu) a N 253/2005 (Holandsko, záručná schéma na financovanie lodí).

         (23)  Pomoc ad hoc je často vylúčená z rozsahu pôsobnosti všeobecného nariadenia o skupinových výnimkách. Toto vylúčenie sa uplatňuje na všetky veľké podniky (článok 1 ods. 5 všeobecného nariadenia o skupinových výnimkách) a v určitých prípadoch aj na malé a stredné podniky (pozri články 13 a 14, ktoré sa týkajú regionálnej pomoci, článok 16 týkajúci sa podnikania žien, článok 29 týkajúci sa pomoci vo forme rizikového kapitálu a článok 40 týkajúci sa pomoci na prijímanie znevýhodnených pracovníkov do zamestnania). Pokiaľ ide o osobitné podmienky upravujúce regionálnu investičnú pomoc ad hoc, pozri poznámku pod čiarou č. 10. Okrem toho týmito usmerneniami nie sú dotknuté žiadne oznámenia ani pokyny dozorného úradu stanovujúce podrobné ekonomické kritériá posudzovania pre analýzu zlučiteľnosti v prípadoch, ktoré podliehajú individuálnej notifikačnej povinnosti.

         (24)  Pozri rozhodnutia Komisie vo veciach N 258/2000 (Nemecko, rekreačný bazén Dorsten), N 486/2002 (Švédsko, pomoc v prospech kongresovej haly vo Visby), N 610/2001 (Nemecko, program infraštruktúry cestovného ruchu v Bádensku-Württembersku), N 377/2007 (Holandsko, podpora pre Bataviawerf – rekonštrukcia plavidla zo 17. storočia). S cieľom dosiahnuť, aby sa predmetné opatrenie považovalo za opatrenie, ktoré nemá žiadny vplyv na obchod v rámci EHP, tieto štyri predchádzajúce rozhodnutia vyžadujú, aby štát EZVO preukázal najmä to, že: 1) pomoc nemá za následok prilákanie investícií do daného regiónu; 2) tovary, ktoré prijímateľ pomoci vyrobí, alebo služby, ktoré poskytne, majú výhradne miestny charakter a/alebo sú príťažlivé iba pre zemepisne ohraničenú oblasť; 3) vplyv na spotrebiteľov zo susedných štátov EHP je okrajový a 4) trhový podiel prijímateľa pomoci je z pohľadu akéhokoľvek vymedzenia trhu minimálny a že prijímateľ pomoci nie je členom väčšieho zoskupenia podnikov. Tieto požiadavky by sa mali zdôrazniť v návrhu notifikačného formulára, ktorý je uvedený v bode 14 týchto usmernení.

         (25)  Ú. v. EÚ L 139, 25.5.2006, s. 37, dodatok EHP č. 26, 25.5.2006, s. 1. Zmenené a doplnené rozhodnutím 319/05/COL zo 14. decembra 2005 (Ú. v. EÚ L 113, 27.4.2006, s. 24, dodatok EHP č. 21, 27.4.2006, s. 46) a rozhodnutím 789/08/COL zo 17. decembra 2008 (Ú. v. EÚ L 340, 22.12.2010, s. 1, a dodatok EHP č. 72, 22.12.2010, s. 1). Nariadenie Komisie (ES) č. 794/2004 z 21. apríla 2004, ktorým sa vykonáva nariadenie Rady (ES) č. 659/1999, ustanovujúce podrobné pravidlá na uplatňovanie článku 93 Zmluvy o ES (Ú. v. EÚ L 140, 30.4.2004, s. 1).

         (26)  Pozri napr. rozhodnutia Komisie vo veciach N 585/2007 (Spojené kráľovstvo, predĺženie platnosti yorkshirskej schémy pomoci na výskum a vývoj), N 275/2007 (Nemecko, predĺženie záchranných a reštrukturalizačných programov pre malé a stredné podniky v Brémach), N 496/2007 [Taliansko (Lombardia) záručný fond na rozvoj rizikového kapitálu] a N 625/2007 (Lotyšsko, pomoc na rizikový kapitál pre malé a stredné podniky).

         (27)  Vzhľadom na judikatúru súdu EZVO a súdov Spoločenstva táto skutočnosť neznamená rozšírenie práv tretích strán (pozri vec T-95/03, Asociación de Empresarios de Estaciones de Servicio de la Comunidad Autónoma de Madrid a Federación Catalana de Estaciones de Servicio/Komisia, Zb. 2006, s. II-4739, bod 139, a vec T-73/98, Prayon-Rupel/Komisia, Zb. 2001, s. II-867, bod 45.

      PRÍLOHA II

         ZHRNUTIE NOTIFIKÁCIE: VÝZVA NA PREDLOŽENIE PRIPOMIENOK TRETÍCH STRÁN

         NOTIFIKÁCIA OPATRENIA ŠTÁTNEJ POMOCI

      Dňa … dozorný úrad prijal notifikáciu opatrenia pomoci podľa článku 1 ods. 3 v časti I protokolu 3 k Dohode medzi štátmi EZVO o zriadení dozorného úradu a súdneho dvora. Na základe predbežného posúdenia dozorný úrad zistil, že notifikované opatrenie by mohlo patriť do pôsobnosti usmernení dozorného úradu o zjednodušenom postupe vybavovania určitých druhov štátnej pomoci (Ú. v. EÚ C …, s. …).
      Dozorný úrad vyzýva zainteresované tretie strany, aby predložili prípadné pripomienky k navrhovanému opatreniu dozorného úradu.
      Základné znaky opatrenia pomoci:

                  Referenčné číslo pomoci: N …

                  Štát EZVO:

                  Referenčné číslo štátu EZVO:

                  Región:

                  Orgán poskytujúci pomoc:

                  Názov opatrenia pomoci:

                  Vnútroštátny právny základ:

                  Navrhovaný základ EHP na posúdenie: … usmernenia alebo zaužívaná prax dozorného úradu, ako sa zdôrazňuje v rozhodnutí dozorného úradu (1, 2 a 3).

                  Druh opatrenia: schéma pomoci/pomoc ad hoc

                  Zmena existujúceho opatrenia pomoci:

                  Trvanie (schéma):

                  Dátum poskytnutia pomoci:

                  Príslušné odvetvia hospodárstva:

                  Typ príjemcu (MSP/veľké podniky):

                  Rozpočet:

                  Nástroj pomoci (grant, úroková dotácia …):

            Pripomienky týkajúce sa otázok hospodárskej súťaže súvisiace s notifikovaným opatrením musia byť dozornému úradu doručené najneskôr do 10 pracovných dní odo dňa uverejnenia týchto usmernení a musia obsahovať aj znenie týchto pripomienok, ktoré nemá dôverný charakter a ktoré sa poskytne príslušnému štátu EZVO a/alebo ďalším zainteresovaným stranám. Pripomienky možno zaslať dozornému úradu faxom, poštou alebo e-mailom s uvedením referenčného čísla N … na adresu:

                  EFTA Surveillance Authority

                  Rue Belliard 35

                  1040 Bruxelles/Brussel

                  BELGIQUE/BELGIË

                  Fax + 32 (0) 22861800

                  E-mail: registry@eftasurv.int.


title: 2009/942/ES: Rozhodnutie Rady z  30. novembra 2009 , ktorým sa mení a dopĺňa rozhodnutie 2006/325/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach

text:
               16.12.2009

               SK

               Úradný vestník Európskej únie

               L 331/24

      ROZHODNUTIE RADY

   z 30. novembra 2009,
   ktorým sa mení a dopĺňa rozhodnutie 2006/325/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach
   (2009/942/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Uplatňovanie ustanovení nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (2) sa rozšírilo na Dánsko na základe Dohody medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (3) (ďalej len „dohoda“) uzavretej rozhodnutím Rady 2006/325/ES (4).

               (2)

               V článku 5 ods. 2 dohody sa ustanovuje, že Dánsko sa zdrží uzavretia medzinárodných dohôd, ktoré môžu ovplyvňovať alebo zmeniť pôsobnosť nariadenia (ES) č. 44/2001, pokiaľ na to Spoločenstvo neudelilo súhlas a neboli podniknuté dostatočné opatrenia týkajúce sa vzťahu medzi touto dohodou a príslušnou medzinárodnou dohodou.

               (3)

               Dohoda ani rozhodnutie 2006/325/ES neurčujú, akým spôsobom má Spoločenstvo vyjadriť súhlas s uzavretím príslušnej medzinárodnej dohody Dánskom.

               (4)

               Z tohto dôvodu je nevyhnutné zaviesť postup pre vykonávanie článku 5 ods. 2 dohody. Takýto postup by mal zabezpečiť, aby rozhodnutia, ktorými Spoločenstvo vyjadruje súhlas s dohodou, bolo možné prijímať urýchlene.

               (5)

               Keď Dánsko informuje Komisiu o svojom zámere pristúpiť k medzinárodnej dohode, Komisia posúdi súlad tejto dohody s nariadením (ES) č. 44/2001 vrátane právnych predpisov Spoločenstva, ktoré majú vplyv na toto nariadenie, a prijme všetky potrebné opatrenia. Keďže cieľom je dosiahnuť jednotné uplatňovanie ustanovení nariadenia (ES) č. 44/2001 vo všetkých členských štátoch a v Dánsku, Komisia by mala zabezpečiť, že Dánsko neuzavrie konkrétnu medzinárodnú dohodu, ak by to mohlo mať vplyv na podmienky, za ktorých by samotné Spoločenstvo pristúpilo k predmetnej dohode alebo prípadne poverilo členské štáty k nej pristúpiť v záujme Spoločenstva. Ak je Spoločenstvo už zmluvnou stranou predmetnej dohody alebo ak Spoločenstvo poverilo členské štáty stať sa jej zmluvnou stranou v záujme Spoločenstva, Komisia by mala v užšej miere posúdiť, či Dánsko navrhuje pristúpenie k medzinárodnej dohode za rovnakých podmienok ako Spoločenstvo alebo prípadne členské štáty poverené Spoločenstvom.

               (6)

               Rozhodnutie Rady 2006/325/ES by sa malo zodpovedajúcim spôsobom zmeniť a doplniť, aby sa takýto postup ustanovil.

               (7)

               V súlade s článkom 3 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, sa Spojené kráľovstvo a Írsko zúčastňujú na prijímaní a uplatňovaní tohto rozhodnutia.

               (8)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na prijímaní tohto rozhodnutia, nie je ním viazané a ani nepodlieha jeho uplatňovaniu,

         ROZHODLA TAKTO:
   Jediný článok
   Do rozhodnutia 2006/325/ES sa vkladajú tieto články:

      „Článok 1a
      1.   Na účely uplatňovania článku 5 ods. 2 dohody Komisia pred prijatím rozhodnutia o vyjadrení súhlasu Spoločenstva posúdi, či medzinárodná dohoda, ktorú Dánsko plánuje uzavrieť, nebude mať za následok neúčinnosť dohody a neohrozí riadne fungovanie systému vytvoreného na základe pravidiel tejto dohody.
      2.   Komisia prijme odôvodnené rozhodnutie v lehote 90 dní odo dňa, keď jej Dánsko oznámi svoj úmysel uzavrieť príslušnú medzinárodnú dohodu.
      Ak príslušná medzinárodná dohoda spĺňa podmienky uvedené v odseku 1, Komisia prijme rozhodnutie, v ktorom vyjadrí súhlas Spoločenstva v zmysle článku 5 ods. 2 dohody.
      Článok 1b
      Komisia členským štátom oznámi medzinárodné dohody, ktoré je Dánsko oprávnené uzavrieť v súlade s článkom 1a.“

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 24. novembra 2009 (zatiaľ neuverejnené v úradnom vestníku).

      (2)  Ú. v. ES L 12, 16.1.2001, s. 1.

      (3)  Ú. v. EÚ L 299, 16.11.2005, s. 62.

      (4)  Ú. v. EÚ L 120, 5.5.2006, s. 22.


title: 2009/222/ES: Rozhodnutie Európskeho parlamentu z  22. apríla 2008 o účtovnej závierke Európskej námornej bezpečnostnej agentúry za rozpočtový rok 2006

text:
               31.3.2009

               SK

               Úradný vestník Európskej únie

               L 88/200

      ROZHODNUTIE EURÓPSKEHO PARLAMENTU

   z 22. apríla 2008
   o účtovnej závierke Európskej námornej bezpečnostnej agentúry za rozpočtový rok 2006
   (2009/222/ES)
   EURÓPSKY PARLAMENT,
   so zreteľom na konečnú účtovnú závierku Európskej námornej bezpečnostnej agentúry za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0115/2008),

               1.

               berie na vedomie konečnú účtovnú závierku Európskej námornej bezpečnostnej agentúry pripojenú k správe Dvora audítorov;

               2.

               schvaľuje účtovnú závierku Európskej námornej bezpečnostnej agentúry za rozpočtový rok 2006;

               3.

               poveruje svojho predsedu, aby toto rozhodnutie postúpil výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 20.

      (2)  Ú. v. EÚ C 309, 19.12.2007, s. 55.

      (3)  Ú. v. ES L 248, 16.9.2002, s. 1.

      (4)  Ú. v. ES L 208, 5.8.2002, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady z 21. decembra 1999 o dočasnom uplatňovaní Dohody vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o textilných výrobkoch

text:
Dôležité právne oznámenie

|

31999D0869

Úradný vestník L 336 , 29/12/1999 S. 0026 - 0026

		Rozhodnutie Radyz 21. decembra 1999o dočasnom uplatňovaní Dohody vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa Dohoda medzi Európskym spoločenstvom a Bieloruskou republikou o textilných výrobkoch(1999/869/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v spojitosti s prvou vetou článku 300 ods. 2,so zreteľom na návrh Komisie,keďže:(1) Komisia prerokovala v mene spoločenstva dohodu vo forme výmeny listov, ktorou sa má revidovať a rozšíriť existujúca bilaterálna dohoda a protokoly o obchode s textilnými výrobkami s Bieloruskou republikou.(2) Táto dohoda vo forme výmeny listov by sa mala, berúc do úvahy ustanovenia o zvýšení kvót v roku 1999, začať dočasne uplatňovať čo najskôr pred koncom roku 1999, po uverejnení tohto rozhodnutia v úradnom vestníku, pred zavŕšením postupov požadovaných pre uzavretie dohody, s výhradou recipročného dočasného uplatňovania Bieloruskou republikou,PRIJALA TOTO ROZHODNUTIE:Článok 1Dohoda vo forme výmeny listov medzi Európskym spoločenstvom a Bieloruskou republikou, ktorou sa mení a dopĺňa dohoda medzi Európskym spoločenstvom a Bieloruskou republikou o obchode s textilnými výrobkami, sa bude uplatňovať dočasne, do jej oficiálneho uzavretia, a s výhradou jej recipročného dočasného uplatňovania Bieloruskou republikou [1].Text dohody je pripojený k tomuto rozhodnutiu.Článok 2Toto rozhodnutie sa uverejní v Úradnom vestníku Európskych spoločenstiev.Účinnosť nadobudne deň po dni jeho uverejnenia v úradnom vestníku.V Bruseli 21. decembra 1999Za RadupredsedaT. Halonen[1] Dátum, od ktorého nadobudne účinnosť dočasné uplatňovanie, sa uverejní v Úradnom vestníku Európskych spoločenstiev, v sérii C.--------------------------------------------------


title: Rozhodnutie Rady (EÚ) 2015/2029 z 10. novembra 2015, ktorým sa vymenúva jeden maltský člen a dvaja maltskí náhradníci Výboru regiónov

text:
               13.11.2015

               SK

               Úradný vestník Európskej únie

               L 297/8

         ROZHODNUTIE RADY (EÚ) 2015/2029
   z 10. novembra 2015,
   ktorým sa vymenúva jeden maltský člen a dvaja maltskí náhradníci Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh maltskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Petra BONELLA sa uvoľnilo miesto člena Výboru regiónov,

               (3)

               V dôsledku skončenia mandátu, na základe ktorého bol navrhnutý pán Frederick CUTAJAR (Mayor of Santa Lucija) sa uvoľnilo miesto náhradníka Výboru regiónov,

               (4)

               V dôsledku vymenovania pána Anthonyho MIFSUDA za člena Výboru regiónov by sa uvoľnilo miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa do Výboru regiónov vymenúva za člena:

               —

               pán Anthony MIFSUD, Councillor, Imtarfa Local Council.

         Článok 2
   Na zvyšný čas funkčného obdobia, ktoré trvá do 25. januára 2020, sa za náhradníkov Výboru regiónov vymenúvajú:

               —

               pán Frederick CUTAJAR, Deputy Mayor, Santa Lucija Local Council;

               —

               pani Graziella GALEA, Mayor, Saint Paul's Bay Local Council.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 10. novembra 2015

            Za Radu

            predseda

         P. GRAMEGNA

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.